Auto magazinmini Archives - Auto magazin\nRedizajnirani Mini heč i kabrio modeli\nModerni MINI je predstavljen pre 20 godina, a najnovija generacija dostigla je nivo zrelosti u smislu dizajna, suštine proizvoda i premijum kvaliteta. Novi dizajn eksterijera obuhvata masku hladnjaka oivičenu okvirom, znatno širim od onog kod prethodnika. Poziciona svetla ustupila su mesto vertikalnim usisnicima pomerenim napred i spolja, s funkcijom prostora za vazdušne zavese koje treba dodatno da optimizuju aerodinamičnost. Centralna lajsna na braniku ima dodatnu funkciju nosača za tablicu, nije više crna već je u nijansi boje karoserije. Gledano sa strane, nove MINI modele odlikuju tipične proporcije, pri čemu su upečatljive nove linije točkova i lukova točkova. Bočni LED pokazivači\nMini X Škrabac Art Edition samo za domaće tržište\nPredstavljamo vam limitiranu seriju MINI automobila koja je nastala u saradnji sa lokalnim brendom Škrabac “MINI X ŠKRABAC ART EDITION“. MINI je oduvek bio poznat po svojim specijalnim edicijama, a ovog puta, MINI se upustio u umetnički poduhvat sa lokalnim brendom Škrabac, tačnije četiri jedinstvena dizajna za MINI Hatch modele koji su dostupni kao limitirana serija samo u Srbiji. Svaki od 4 dizajna predstavlja jednu od MINI X Škrabac priča, od kojih je svakako vožnja beogradskim ulicama jedna od važnijih, zato smo Belgrade calling dizajnom predstavili upravo one simbole koji čine Beograd Beogradom, sad možemo poneti duh svog grada gde\nSlučajno uletela na trku svojim Minijem\nNedavno je u Sao Paolu na stazi Interlagos održan Mercedes šampionat. Ništa ne bi bilo neobično da se na jednoj trci na stazi pojavio slučajni gost, tačnije gošća. Renata Monti, dvadesetdevetogodišnja vozačica koja je bila posetilac obližnjeg takmičenja dragstera, održanog u okviru sportskog kompleksa. Krenula je da izađe ali se, pre nego što je shvatila da se izgubila, završila ni manje ni više nego na trkačkoj stazi! [vc_row][vc_column][vc_column_text]Komentator koji je prenosio trku na TV-u je u nekom trenutku čak prokomentarisao kako bi zbog ovog upada trebalo da bude uhapšena, ne znajući da nije u pitanju nikakav “teroristički akt”, već slučajnost…\nVelika ušteda uz kupovinu Mini modela sa lagera\nKompanija Delta Motors obezbedila je specijalne uslove za kupovinu Mini modela sa lagera. Da je ovo pravo vreme za kupovinu potvrđuje i ušteda od preko četiri hiljade evra. Na lageru su Mini One automobili u nekoliko atraktivnih boja, a za sve njih je zajedničko to što imaju vrlo bogatu opremu u vrednosti od 8.633 evra. Mini One sa sve automatskim osmostepenim menjačem, alu-felnama, LED farovima i tempomatom košta 23.500 evra. Nešto skuplji je Mini Cooper S, što je i razumljivo, s obzirom da ga pokreće dosta jači motor. Ukupna ušteda je nešto preko pet hiljada evra na ovom automobilu koji\nNajbrži Mini modeli testirani na domaćem terenu\nU okviru događaja na kom je kompanija Delta Motors predstavila najnovije BMW modele, najveći ljubitelji Mini brenda imali su prilike da uživaju u vožnji do sada najsnažnijih serijskih Mini automobila. Svi John Cooper Works modeli – Mini Hatch, Mini Clubman i Mini Countryman su brzim prolascima kroz krivine idelanom putanjom, svojim ležanjem u krivini i John Cooper Works kočnicama, istakli sve čari “karting” osećaja (MAXIMUM GO-CART FEELING) koji MINI vozila pružaju. Novi unapređeni dvolitarski turbo agregati sa 4 cilindra kod Mini Clubman i Countryman modela u paru sa revidiranim osmostepenim automatskim menjačem isporučuju 306 KS. Oba modela poseduju All4 pogon\nMini slavi 60. rođendan karavanom koji prolazi i kroz Srbiju\nTradicionalni internacionalni susret ljubitelja Minija ove godine će biti posvećen proslavi šezdesetogodišnjice modela koji je obeležio jednu epohu i istoriju automobila. Karavan Minija će krenuti iz Atine i završiće se u Velikoj Britaniji, kao svojevrstan omaž konstruktoru, Aleku Isigonisu. Isigonis ima grčke, britanske i nemačke korene, što je bio povod za određivanje rute. Početak avanture će biti za dva dana, 25 jula, a karavn će stići u Bristol 8. avgusta. Usput će proći i kroz Srbiju, sa zaustavljanjem u Sofiji, Beogradu, Budimpešti, Beču, Bratislavi, Pragu, Drezdenu, Roterdamu i Oksfordu. Usput će se organizovati druženje ne samo sa lokalnim Mini klubovima,\nSajamska ekskluziva u BMW hali\nNa 54. Međunarodnom salonu automobila u Beogradu, BMW Srbija nastupa u posebnoj hali, na skoro 3000m2, u kojoj će se naći svi brendovi BMW grupe: BMW, MINI, BMW Motorrad i, kao specijalan gost, brend Rolls Royce. Tim povodom na konferenciji za novinare, prisutnim predstavicima medija obratili su se: generalna direktorka Delta Auto Grupe Aleksandra Đurđević, direktor marketinga BMW, Wolfgang Breyer, kao i predstavnici brenda Rolls Royce – direktor koroprativnih komunikacija za Centralnu i istočnu Evropu, Frenk Tiemann i dizajner modela Cullinan, Pavle Trpinac. “Nijedan drugi BMW ne može parira popularnosti Serije 3. To je naš najuspešniji model i najprodavaniji premijum\nMini slavi 60. rođendan uz mnogo pogodnosti za kupce\nU susret predstojećem Međunarodnom salonu automobila u Beogradu, ali i povodom 60. rođendana, Mini je dostupan uz posebne uslove koji važe za kupovinu svih Mini modela u periodu do 31. marta 2019. godine. Specijalna ponuda obuhvata: • 4 godine garancije ili pređenih 200.000 km • 3 godine redovnog servisa ili pređenih 60.000 km • 2 godine kasko osiguranja • 1 iznenađenje za svakog kupca Primer za dugoročni zakup (rent) vozila: MINI ONE 1.5 Automatic – 25.990 €: Depozit: 2.426 € Mesečna renta: 359 € Period zakupa 4 godine (48 meseci) MINI Countryman Cooper – 33.350 €: Depozit: 3.113€ Mesečna renta:\nMini priredio rođendansko iznenađenje\nOvo je momenat koji moramo da podelimo sa vama. Jutros nas je dočekalo iznenađenje koje nam je priredio Mini. Veoma ukusni kolači su poslati na adresu naše redakcije u čast 59. rođendana koji će mini proslaviti u nedelju 26. avgusta.\nKampujte na Miniju\nMINI Srbija je ove godine nastupio u “Premijum hali” i predstavio svoje restilizovane modele, MINI JCW i MINI Cabrio. Novine uključuju redizajnirane detalje, inovacije u oblasti pogonske tehnologije, dodatne opcije personalizacije i proširenje digitalnih usluga. Restilizovani modeli počeli su sa proizvodnjom u martu, a u Beograd su stigli eksponati, pravo sa ženevskog sajma. MINI “restyle” modele odlikuju adaptivni LED farovi koji imaju automatsku selektivnu “dip funkciju” za duga svetla. Inovativna Matrix tehnologija novih MINI modela povećava opseg vidljivosti, istovremeno izbegavajući efekat zaslepljivanja ostalih učesnika u saobraćaju. Čim MINI prednja kamera registruje vozilo koje dolazi u susret ili vozilo ispred, prostor


Milošević: U problemu smo ako Zvezda bude na nivou iz Lige šampiona - Izazov\nRadio-televizija Srbije 22. maja 2019. 13:01\n"Čeka nas bitna i velika utakmica, najveći u srpskom fudbalu. Posle duže vremena ima veću težinu jer donosi trofej. Svako ima svoje motive i razloge i učinićemo sve da oni prevagnu na našu stranu", rekao je Milošević na konferenciji za medije u prostorijama FSS.\n"Delom može da se gleda da možemo da spasimo sezonu. Sigurno da trofej znači, a za nas može da nam donese rasterećeni kalendar u kvalifikacijama za Ligu Evrope, dve nedelje kasniji početak. Više razloga je tu još".\n"Meni će značiti više derbi nego kolegi, više ih je imao, a ja jedan. Ovo je različita utakmica, rešava se sve u 90 minuta. Digli smo se, ali i očekujem bolju Zvezdu. Nadam se da Zvezda neće da podigne nivo na onaj iz Lige šampiona, inače ćemo imati problem".\n"Imali smo turbulentan period, a Zvezda je osvojila titulu i čestitam joj na tome i rezultatima. Pripremili smo se za najlepšu utakmicu, verujem da će svi uživati", naveo je on, uz konstantaciju da živi za to da dete bez problema pošalje na derbi.\nUtakmica se igra sutra od 19 sati na stadionu "Rajko Mitić".


Kosjerci ne odustaju od borbe protiv otvaranja kamenoloma i borbu podižu na viši nivo | Luftika\nKosjerci ne odustaju od borbe protiv otvaranja kamenoloma i borbu podižu na viši nivo\nU Kosjeriću se pojavila nova zelena politička snaga koja namerava da uđe u izbornu trku. Prema rečima predsednika novonastale političke snage “Čisti ljudi za čist Kosjerić” glavni cilj im je snažna kampanja protiv otvaranja kamenoloma, potencijalno najvećeg zagađivača.\n“Sad je politička kampanja za izbore u Kosjeriću u toku i sve je nekako pomešano. Generalno gledano, situacija u našem gradu, kad je u pitanju aerozagađenje, jeste jako loša. Najveći zagađivači u zimskom periodu su industrija, privatna ložišta i saobraćaj. Kad je reč o industriji to je svakako Fabrika cementa TITAN koja dnevno sagori 200 tona uglja.\nToliko ne sagori cela opština tokom zimske sezone. Da ne pričam o deponijama laporca, pirita, a ponajviše petrolkoksa koja nije dovoljno pokrivena, pa vetar nosi ka gradu i zagađuje vazduh”, započinje svoju priču Vukadinović.\nOdjednom se, kako kaže, u ovu priču kao potencijalno najveća ekološka katastrofa upliće kamenolom pod Gradinom.\n“To je kamenolom u najavi, još nije otvoren, ali verovatno će biti. Građani koji žive u neposrednoj blizini počeli su da se bune protiv kamenoloma.\nIstina je da njima to može praviti problem zbog prašine, pojačanog saobraćaja, kamiona, pa i mogućnosti da se odvaljeni delovi kamena dokotrljaju u njihova dvorišta”, dodaje Vukadinović.\nZbog toga su u ovom gradu građani nedavno protestovali, međutim, cela priča ubrzo dobija političku dimenziju.\n“Ovoj grupi građana priključuje se jedna grupa ljudi, koja sve diže na politički nivo. Formiraju grupu “”Čisti ljudi za čist Kosjerić”, imaju aktivnu političku kampanju, učestvuju na izborima i imaju 27 kandidata za odbornike. To nije, naravno, nikakav problem da ovde nema zamene teza i da se od kamenoloma ne pravi najveći ekološki problem u Kosjeriću, kada se zna da je to cementara.\nSam kamenolom ne bi pravio toliki problem, jer je ruža vetrova okrenuta u pravcu suprotnom od grada, tako da bi aerozagađenje bilo minimalno. S druge strane, imamo ogromno zagađenje koje pravi cementara, a na to se ćuti. Kao i na planove da počne sa spaljivanjem komunalnog otpada, što bi potpisujem bio kraj Kosjerića”, ističe predsednik Ekološkog pokreta Kosjerić.\nPosebno ističe da se na drugom mestu liste “Čisti ljudi za čist Kosjerić” nalazi radnica obližnje Fabrike kablova ELKOK, koja je takođe veliki zagađivač.\n“Oni se bave proizvodnjom kablova, ali i pocinkovane trake. Određenu količinu cinka ispuštaju u atmosferu, ali su veoma veliki zagađivači vode i zemljišta. O tome, opet, nema reči u ovoj ekološkoj kampanji, a mi smo za to da se svi zagađivači Kosjerića moraju označiti, a ne samo jedan i to onaj najmanji i da se sve to koristi isključivo u političke svrhe”, zaključuje Vukadinović.\nPodsetimo, nedavno se saopštenjem javnosti obratio i investitor iz Gradine, koji je istakao da je njegova firma na udaru zbog političke kampanje u tom mestu, te da su oni ranije ispoštovali sve propisane zakonske procedure.\n“Imajući u vidu da naš plan da investiramo u kamenolom nije poznat javnosti od juče i da su pojedinci koji danas apeluju da nam se zabrani rad oberučke i među prvima prihvatili da nam prodaju zemlju, znajući da se ću tu biti kamenolom, postavlja se pitanje da li se sve ovo danas radi baš u svrhu izborne kampanje koja traje u Kosjeriću?\nTakođe, voleli bismo da znamo i zbog čega se lokalni aktivisti, ukoliko im je stalo do zaštite životne sredine, na isti način ne ophode i prema drugim zagađivačima u okruženju?\nDa li je možda razlog i to što su članovi političke grupacije koja protestuje protiv kamenoloma na Gradini istovremeno i zaposleni u drugim lokalnim preduzećima koja su najodgovornija za katastrofalan kvalitet vazduha u Kosjeriću”, navodi se, između ostalog, u saopštenju investitora.\nInvestitor o protestima zbog kamenoloma: Kosjerci nam prodali zemlju, sada govore da narušavamo životnu sredinu\noznakeekologija i zastita zivotne sredine ekoloski aktivisti kosjerić zagadjenje\nĆutina poruka pred blokade auto-puteva: Policija da dobro razmisli na čijoj je strani\nOglasio se povređeni aktivista: Nije me udario auto, a od Lončara ne bih uzeo ni aspirin


U BOSNI NIŠTA VIŠE NEĆE BITI ISTO: Dodik večeras otkrio Senadu u dnevniku šta će uraditi nakon izbora… | Cik Novosti\nU BOSNI NIŠTA VIŠE NEĆE BITI ISTO: Dodik večeras otkrio Senadu u dnevniku šta će uraditi nakon izbora…\n“Kao predsjednik SNSD-a sigurno ću biti kandidat za neku od pojedinačnih funkcija, a ta je jedino moguća”, rekao je večeras Milorad Dodik odgovarajući na pitanje Senada Hadžifejzovića hoće li biti kandidat za Predsjedništvo BiH.\nOn je u emisiji Face to Face rekao da će biti kandidat, odnosno predsjednik ili predsjedavajući, na što je Hadžifejzović konstatovao da je to funkcija u Predsjedništvu BiH.\n– To ste Vi zaključili, a konačnu potvrdu daće stranka, replicirao je Dodik koji je još dodao da on nema ništa protiv Bosne i Hercegovine.\nDodik je još kazao da moli SAD da mu ne ukida sankcije, da se on neće predati jer bi to bila izdaja ideje\nOn je rekao da nije protiv BIH nego za ustavnu BiH, gdje će postojati dogovor tri naroda i dva eniteta i bez stranca, BiH koja će se kretati prema EU i gdje će vladati mir.\nKazao je da su neka rješenja imala opravdanja da budu nametnuta prije 15 godina, te dodao da bošnjački narod mora osloboditi od sterotipa da će im stranici pomoći\nPonovio je da je BiH propala zemlja ako njom vladaju stranici, i da je takva Bosna i Hercegovina nemoguća, te da treba propasti BiH ako će stranici nekome zabraniti da se kandiduje.\nMeđutim on je naveo da je SNSD podržao na nivou BiH reformu i Reformsku agendu zbog toga što je smatrao da je to bitno Britancima i Nijemcima.


Beogradski mediji - 'Bošnjacima brane da uče na srpskom' - Sandzaklive\nBeogradski mediji - 'Bošnjacima brane da uče na srpskom'\nNacionalno veće (BNV) tvrdi da će od septembra sva bošnjačka deca morati da uče na maternjem. U Ministarstvu kažu da nisu dali saglasnost. Tanasić: Država da odredi granice dokle političari mogu da se mešaju\nSVA bošnjačka deca nastavu će pohađati na bosanskom jeziku. Od ove godine više neće biti anketiranja roditelja, deca će se upisivati po automatizmu, na osnovu maternjeg jezika svojih roditelja.\nOvo je u Novom Pazaru najavio predsednik Bošnjačkog nacionalnog veća (BNV) Esad Džudžo, tvrdeći da za to imaju saglasnost Ministarstva prosvete i direktora sandžačkih obrazovnih institucija.\nU Ministarstvu prosvete, međutim, kažu da nisu dali nikakvu pisanu saglasnost. I u školama u Novom Pazaru su neobavešteni, i tvrde da nikakvu informaciju zvanično nisu dobili, niti od BNV, niti od Ministarstva prosvete. Kažu, to bi bila velika promena i ne može da se izvede preko noći, zato što bi značila da treba da se poveća broj nastavnika koji bi predavali na bosanskom, a smanji broj predavača na srpskom jeziku. Jer sada veliki broj bošnjačke dece uči na srpskom. Ovu Džudžovu najavu tumače kao vid pritiska na državu, ali i kao metod prisile za roditelje koji ne žele da im deca uče na manjinskom jeziku.\nLingvisti kritikuju ovu odluku BNV i pojašnjavaju da je bosanski jezik različit od srpskog samo na simboličkoj ravni.\nMISTERIJA SMRTI MLADIĆA KOD TUTINA / Obrt u istrazi: Mislilo se da se sam povredio, a onda se saznalo da je u LOV OTIŠAO SA DVOJICOM DRUGOVA\n- Problem su neki političari koji traže posla tamo gde ga nema i tako prave štetu onima koje navodno predstavljaju - kaže, za "Novosti", dr Sreto Tanasić, predsednik Odbora za standardizaciju srpskog jezika SANU. - Takođe, i država bi trebalo da odredi granice dokle političari mogu da se mešaju u neka pitanja.\nPoseban problem je, smatra Tanasić, to što roditelji bošnjačke dece neće ubuduće biti anketirani da li žele da njihovo dete nastavu pohađa na srpskom ili bosanskom.\n- To zadire u pitanje osnovnih ljudskih prava - uveren je Tanasić. - Valjda roditelji najbolje znaju šta je potrebno njihovoj deci. Takođe, roditelji znaju da mogu da naprave problem deci u nastavku školovanja i traženju posla u državi u kojoj žive.\nNaš sagovornik podseća da nigde u Evropi nije moguće da neko ko se isključi iz školovanja na jeziku države u kojoj živi, kasnije traži posao u toj državi.\n- Treba sve ostaviti kako je bilo do sada, a ne da o tome odlučuju jedan ili dva čoveka radi sticanja političkih poena, pogotovu kada je reč o oblastima o kojima ne znaju ništa. Političari iz reda manjina često žele da disciplinuju svoje zajednice i time im samo nanose štetu - uveren je Tanasić.\nŽELE VIŠE UČENIKA\nESAD Džudžo kaže da je plan da se u naredne dve godine uskladi pohađanje nastave na bosanskom i srpskom jeziku sa nacionalnom strukturom u ovom regionu gde živi 64,2 odsto Bošnjaka - istakao je Džudžo, naglasivši da nastavu na bosanskom trenutno pohađa 17.500 učenika u 40 obrazovnih ustanova i institucija. (Večernje novosti)\nSandzaklive pratite putem Android aplikacije. Pratite nas i na društvenim mrežama Facebook i Twitter.


- Za kratko vreme napravili smo važne korake u pravcu organizovanja nastave (predavanja i vežbi), konsultovanja elektronskim putem, kao i dostavljanja materijala za nastavu - rečeno je na Saobraćajnom fakultetu.\nS druge strane, odloženi su do daljeg ispitni rokovi i predispitne obaveze, kao i planirani naučni skupovi i kongresi studenata. Obustavljeni su svi programi mobilnosti, odnosno razmene studenata i profesora.\nPrva iskustva pokazuju, kako je saopštio Saobracani fakultet, da se velika većina nastavnika, saradnika i studenata uspešno prilagodila učenju preko digitalnih platformi. Zanimljivo je da je posećenost onlajn predavanjima veća nego posećenost redovnih predavanja na Fakultetu.\nNastava je organizovana preko sledećih platformi: Moodle (uključujući E-Learning platformu Računarskog centra UB), Skype, ZOOM. Za konsultacije se koriste, pored e-maila - Skype i Cisco Webex.\n- Virtuelnim učionicama pristupa se preko službenih elektronskih adresa, generisanih za sve nastavnike i studente. Predavanja, u audio i video zapisu, postavljaju se u terminima predviđenim rasporedom nastave, nakon čega se studenti sistemski obaveštavaju o dostupnosti materijala, uključujući prezentacije. Edukacija nastavnika za postavljanje materijala obavljena je prosleđivanjem korisničkih uputstava, uz konstantno rešavanje problema kontaktom sa IT osobljem. Na Saobraćajnom fakultetu organizovana je i kontrola redovnosti održavanja nastave", dodaje se u saopštenju.\nLaboratorijske vežbe, kao i eksperimentalne vežbe (i eksperimentalni rad), zbog njihovih specifičnosti, ne mogu da budu organizovane. Saobraćajni fakultet ne može održavati stručnu praksu (uključujući terensku praksu), kao i praktična predavanja i fizička istraživanja (testiranja i merenja).\nSvi rokovi koji se odnose na prijave doktorskih disertacija (odobrenje teme, usvajanje referata, davanje disertacije na uvid javnosti, odbrane), suspendovani su tokom trajanja vanrednog stanja, odnosno - ne teku.


Tablet PC – Proizvodi i rešenja – rs — Info-kod\nMoćni prenosni računar za rad na terenu Izuzetni mobilni robusni tablet Handheld Algiz 8X spaja osobine moćnog računara sa vrhunskom pouzdanošću za rad u najzahtevnijim okruženjima. Pored izuzetnog dizajna i prednosti prilagođenih korisniku, krasi ga velika snaga procesora, što će povećati vašu učinkovitost tokom dugih dana na terenu. Handheld Algiz 8X pokreće brzi procesor Intel Pentium, a opremljen je i sa više nego dovoljno radne memorije i prostora za podatke.\nMoćno i robusno tabletno personalni računar Handheld Algiz 10X radi sa naprednom tehnologijom i može podneti zahtevne vremenske uslove i grubo rukovanje, što ga čini savršenim partnerom za današnju mobilnu radnu snagu.\nKonačno se pojavio fleksibilni poslovni tablet koji možete prilagoditi potrebama bilo kojeg posla i bilo kojeg okruženja - od trgovačkih pomoćnika i skladišnih radnika u zatvorenim prostorima do prodajnog osoblja, vozača koji rade na isporukama i servisnih tehničara na terenu.\nBluebird Pidion BP80\n"Biti podjednako koristan i pouzdan" krilatica je uređaja Bluebird Pidion BP80, koji je oblikovan kako bi bio na usluzi svima koji moraju ili žele biti produktivani.\nMoćni i robusni tablet Handheld Algiz 10X pokrenut naprednom tehnologijom tako da može podneti zahtevne vremenske uslove i grubo rukovanje, što ga čini savršenim partnerom za današnju mobilnu radnu snagu.\nHandheld Algiz XRW predstavlja revolucionaran iskorak na polju prenosnih računara. Ovaj izuzetno robustan prenosni računar spaja performanse dosad neviđene na terenu sa tankim, laganim i kompaktnim dizajnom jedinstvenim na tržištu


Pripadnici FUCZ na Dan državnosti, na brdu Hum iznad Sarajeva, prisustvovali ceremoniji svečanog podizanja najveće zastave BiH | Federalna uprava civilne zaštite\nRadi se o najvećoj zastava BiH, dimenzija 6×12 metara i najvećem jarbolu visine 35 metara. Ovom svečanom činu prisustvovali su član Predsjedništva BiH Bakir Izetbegović, predsjedavajući Vijeća ministara BiH Denis Zvizdić, članovi državnog i entiteskog parlamenta, predstavnici kantonalnih i gradskih vlasti… Aktivnostima u pripremnom dijelu (probno dizanje zastave) i postrojavanjem na samoj svečanoj ceremoniji dizanja zastave naše Domovine svoj doprinos dali su i pripadnici timova Federalne uprave civilne zaštite.\nPovodom 25. novembra Dana državnosti Bosne i Hercegovine, nad našim glavnim gradom na brdu Hum, podignuta je najveća zastava BiH (dimenzija 6×12 metara) na najvećem jarbolu (35 metara) u Sarajevu.\nOvom svečanom činu prisustvovali su član Predsjedništva BiH Bakir Izetbegović, predsjedavajući Vijeća ministara BiH Denis Zvizdić, članovi državnog i entiteskog parlamenta, predstavnici kantonalnih i gradskih vlasti… Aktivnostima u pripremnom dijelu (probno dizanje zastave) ali i postrojavanjem na samoj svečanoj ceremoniji dizanja zastave naše Domovine svoj doprinos dali su i pripadnici timova Federalne uprave civilne zaštite.\ncivilna, federalna, Hum, uprava, zastava, zaštita\n« Sažetak redovnog izvještaja o stanju u Federaciji BiH, za dane 26./27.11.2017.godine, do 10:00 sati\tNa lokalitetu Kalesija Grad-Olanovica u općini Kalesija deminirano skoro 100 hiljada kvadratnih metara sumnjive površine »


VUKIĆ: Monstat nespreman za Popis, Radojevićkoj dati otkaz – Portal Luca\nVUKIĆ: Monstat nespreman za Popis, Radojevićkoj dati otkaz\nSocijalistička narodna partija izražava zabrinutost što se u ovako veliki i važan projekat kakav je Popis stanovništva ulazi bez plana aktivnosti, koji je neophodan, a krivca vide u Monstatu. Zatražili su da premijer Zdravko Krivokapić, zbog neodgovornog odnosa prema ovom projektu, smijeni direktoricu Gordanu Radojević\nKako ističe poslanik SNP-a Dragan Vukić, glavni izvođač radova je Monstat, koji svojim odnosom prema Popisu dokazuje da nije dorastao zadatku.\n„Prije svega, nije pripremljen plan aktivnosti u skladu sa zakonom i budžetskim sredstvima, tj. Monstat nije pripremio ono što se podrazumijeva. Mostat je bio dužan da već pripremi sve procesne radnje za održavanje popisa, jer je ovo ‘popisna godina’, a proces je budžetiran. Iz tih razloga, SNP traži od premijera Krivokapića da smijeni direktoricu Monstata Gordanu Radojević, koja je očigledno partijski vojnik bivše vlasti, jer jedino se bivša vlast buni protiv organizovanja Popisa stanovništva ove godine“, navodi Vukić.\nKako dodaje, ne treba javnost podsjećati na rezultate istraživanja Monstata po kojima je za četvoročlano domaćinstvo dovoljno da troši dnevno po osobi 2,2 eura za hranu.\n„To je bilo u ono vrijeme kada je Milo Đukanović saopštavao da je gorivo luksuz a stopa nezaposlenosti bila nikad veća. Sve ovo dokazuje koliko je ova institucija bila pod uticajem bivše vlasti i sužila im za manipulisanje građanima po potrebi“, naglašava Vukić.\nDa bi se Popis stanovništva, kako ističe, sproveo valjano, neophodno je uključiti ozbiljne i profesionalne ljude kako bi se poštovale zakonske obaveze i evropski standardi. Nakon usvajanja plana aktivnosti, neophodno je formirati radna tijela i grupe za pripremu, organizaciju i sprovođenje Popisa. Takođe, neophodna je izrada obrazaca, uputstava za popisivanje, izrada softvera za unos podataka, izbor popisivača, instrukcije za popisivače, organizacija za prikupljanje popisnih rezultata.\n„Sve to ne može se sprovesti sa isluženim kadrovima DPS-a čiji je jedini cilj da nanesu što veću štetu državi“, smatra Vukić.


M. D.\t 24. oktobra 2016. 14:31\nKina je kaznila više od milion zvaničnika zbog korupcije u poslednje tri godine, saopštila je danas kineska vlada.\nKako je preneo BBC, još 409 osoba za koje se navodi da su bili u bekstvu, uhapšeno je ove godine u inostranstvu.\nOvi podaci su objavljeni uoči početka Šestog plenuma Komunističke partije Kine koji bi, prema oceni AFP, mogoa da promeni tok kineske istorije i učvrstiti Sji Đinpinga na vlasti.\nNa sastanku u ekskluzivnom hotelu Đingsji, daleko od očuju javnosti, okupiće se gotovo 400 najviših funkcionera partije koji će u naredna četiri dana razgovarati o promenama u načinu upravljanja partijom s akcentom na pitanju “partijske discipline,” prenela je državna kineska novinska agencija Sinhua.\nŠesti plenum se održava u trenutku kada se KP Kine, koja jima više od 88 miliona članova suočava sa periodom “tektonskih promena”.\nOd dolaska na čelo partije 2012 godine, generalni sekretar Sji Đinping je pokušavao da nametne svoju volju i preuzme kontrolu nad više poluga vlasti nego što je imao ijedan lider od Mao Cedunga, navodi AFP.\nNjegova kampanja protiv korupcije, srušila je organizacionu strukturu parije i naizgled neuništive bastione vlasti poput bivšeg šefa bezbednosti Džu Jongjanka zaplašivši niže rangirane birokarate.\nSji je opisao partiju kao “magično oružje” koje se može upotrebiti za sprovođenje reformi neophodnih da se postigne cilje “velikog podmlađivanja” kineske nacije koja se često opisuje kao “kineski san”.\nMeđutim pokušaji da se zauzdaju “sklerotična” državna preduzeća koja kontrolišu strateške privredne sektore i predstavljaju uporišta moćnih političara, naišla su na otpor interesnih grupa.\nNa Plenumu će se, kako se očekuje, za pozicije boriti oni koji uživaju Sjievu podršku sa onima kojima smetaju kampanja protiv korupcije i eventulna buduća reforma ekonomskog sektora u državnom vlasništvu, dodaje ovaj ekspert.


Tamnava na Partneru 2019\n„Partner“ – Međunarodni sajam naoružanja i vojne opreme, održaće se tradicionalno na Beogradskom sajmu u periodu 25.-28. juna, uz do sada najveći broj stranih izlagača i nekoliko svjetskih premijera proizvoda domaće namjenske industrije.\nCilj manifestacije, koja je organizovana u halama I i IV Beogradskog sajma, je predstavljanje naoružanja i vojne opreme „sa svih strana svijeta“ – složenih artiljerijskih i raketnih sistema, savremenog streljačkog naoružanja i municije, borbenih oklopnih vozila, elektronske opreme, lakih aviona, novih radara, raznih trenažera, zaštitine balističke opreme, borbenih patrolnih čamaca.\nKako suorganizator događaja kompanija Jugoimport SDPR ove godine obilježava 70 godina rada, u to ime su odlučili da drugog dana, za poslovne posjetioce sajma održe bojevi prikaz naoružanja u upotrebi i u razvoju na vojnom poligonu Nikinci.\nTakođe, veoma važna i neizostavna karika kako u projektovanju i razvoju ovih kompleksnih proizvoda, tako i u digitalnoj transformaciji poslovnih procesa, su namjenska industrijska rješenja koja će kompanija CADCAM Data u saradnji sa svojim partnerom, kompanijom Jugoimport SDPR predstaviti svim postojećim i potencijalnim dobavljačima odbrambene industrije.\nOve godine za Sajam naoružanja i vojne opreme Partner 2019, za posjetioce smo pripremili puno novosti koje će biti prikazane kroz drugačiju i inovativniju sajamsku prezentaciju i zadovoljstvo nam je da vas pozovemo da nas posjetite i pogledate najnoviji projekat kompanije Jugoimport SDPR, pod nazivom Tamnava, koja će po prvi put biti prikazana na našem štandu i to putem opreme za projektovanje virtualne realnosti. Tamnava je najnoviji projekat Jugoimporta, još uvijek u konceptualnoj fazi i kao dugogodišnji partner kompanije Jugoimport SDPR, CADCAM Data ima tu privilegiju da javnost prvi put upozna sa ovim vojnim vozilom, projektovanim na našem softverskom rješenju CATIA. Maksimalno realan virtualni prikaz omogućen je aplikacijama platforme 3DEXPERIENCE, prije svega najnovijom verzijom softvera CATIA na pomenutoj platformi i vrhunskim softverskim rješenjem za high quality rendering i virtualizaciju proizvoda, a to je 3DEXCITE Deltagen.\nNa Sajmu Partner 2019, na štandu 4033 u hali IV\nmožete da budete u interakciji sa 3D modelom Tamnave u razjmeri 1:1\nVirtualna realnost(VR) je termin koji se koristi za računarski generisana 3D okruženja koja omogućavaju korisniku da pristupi i bude u interakciji sa virtualnim 3D objektima.\nPojedinačna integracija sa softverskim rješenjima poput CATIA ili DELMIA ili implementacija sa 3DEXPERIENCE, donose potpuno novi nivo iskustva i omogućavaju potpuno upravljanje modelima i interakciju sa njima u virtualnom modu, što rezultuje boljim razumijevanjem proizvoda i ostavlja mogućnost maksimalnog unaprijeđenja.\nTakođe, pripremili smo intervjue sa našim korisnicima, gdje od čelnih ljudi sektora za razvoj možete da čujete kako funkcioniše u praksi primjena sofverskih rješenja kompanije Dassault Systemes, čiji smo zvanični zastupnik za teritotiju Srbije, Crne Gore i Makedonije.\nOd Rukovodioca za razvoj i Izvršnog direktora kompanije Prvi partizan imaćete priliku da čujete kako je kompanija odlučila da uz našu pomoć, krene u proces digitalne transformacije poslovnih procesa i time ostane konkurentna, kako u regionu tako i u svijetu. Od inžinjera, iz prve ruke, čućete kakve promjene transformacija donosi u svakodnednom radu i kako ih pojednostavljuje.\nRukovodilac sektora za razvoj kompanije Utva, Aleksandar Petrović, upoznaće vas sa procesom projektovanja i nastanka najnovijeg Utvinog niskokrilca Sova i zajedno sa svojim inžinjerima, ispričati više o korištenju softverskog rješenja CATIA u ovom procesu.\nmožete da budete u interakciji sa 3D modelom Tamnave u razmjeri 1:1\nUkoliko želite da se konsultujete sa našim timom, ili saznate više o našim softverskim rješenjima CATIA, ENOVIA, DELMIA, SIMULIA, ili platformi 3DEXPERIENCE, pozivamo vas da nas posjetite, biće nam zadovoljstvo da vas ugostimo.\nNapomena: Sajam će za građanstvo biti otvoren 28. juna od 10 do 19 časova. Više informacija o Sajmu Partner, možete pronaći na zvaničnoj prezentaciji Ministarstva odbrane Republike Srbije.


Cvijanović: Poplavama pogođeno 58 odsto stanovništva RS | Republika Srpska\nNaslovna Vijesti Cvijanović: Poplavama pogođeno 58 odsto stanovništva RS\nCvijanović: Poplavama pogođeno 58 odsto stanovništva RS\nPredsjednica Vlade Republike Srpske Željka Cvijanović rekla je da je nedavnim poplavama pogođeno 58 odsto ukupnog stanovništva Srpske i 40 odsto njene teritorije.\nOna je istakla da je uništeno najmanje 60 odsto stočnog fonda, da su mnogi objekti nepopravljivo stradali i da će morati da budu srušeni, a drugi sanirani.\n„Teško su stradali privatni objekti, ali i objekti nekih institucija i na republičkom i na opštinskom nivou. Infrastruktura je teško stradala, kao i poljoprivreda. Stradala je privreda i odmah se postavlja pitanje da li će radnici imati platu i da li će Republika moći da prikuplja izdvajanja koja idu uz platu“, istakla je Cvijanovićeva sinoć za BHT1.\nPrema njenom mišljenju, riječ je o kolektivnoj šteti, jer je na područjima pogođenim poplavama koncentrisan veliki broj privrednih subjekata, poljoprivrednih potencijala, resursa i infrastrukture, koji su dovedeni u tešku situaciju.\nOna kaže da za sada nema podataka o šteti, jer se procjene prvo izrađuju na lokalnom i objedinjuju na republičkom nivou, a te aktivnosti su u toku.\n„Ušli smo u aranžman sa međunarodnim institucijama – Svjetskom bankom, EU i UNDP-om, koji će nam pomoći da dođemo do dokumenta koji će biti zasnovan na međunarodnim kriterijumima za procjenu štete. To znači da će nam biti lakše da nastupamo prema međunarodnim finansijskim institucijama i u bilateralnim razgovorima sa donatorima“, rekla je Cvijanovićeva.\nPrema njenim riječima, dolazi faza u kojoj će morati da se ide u obnovu i da se vrati život svim područjima koja su teško postradala.\nPremijer Srpske je poručila da će sve institucije sistema biti na raspolaganju kako bi se vratio život u opštine koje su bile teško poharane.\n„Vlada Srpske sa lokalnim nivoom mora da koncipira određene mjere. Već smo ušli u intenzivne aktivnosti. Sva ministarstva rade na određenim projektima, odnosno prave program mjera koji ćemo zajedno objediniti kao vladin projekat. Sigurno ćemo morati da ga primjenjujemo u nekoliko narednih godina“, istakla je Cvijanovićeva.\nOna je naglasila da će prikupljanje sredstava za obnovu biti „teška bitka“ i najavila da će Vlada Srpske na sutrašnjoj sjednici interno razmatrati nacrt prijedloga mjera kako da se prikupljaju sredstva i gdje da budu usmjerena.\nPrema njenim riječima, sredstva koja treba da služe za saniranje štete biće odvojena od Budžeta, odnosno to će biti fond solidarnosti.\n„Donijećemo zakon. Fond će biti u sklopu programa mjera i imaće nekoliko različitih portfelja, odnosno sekcija – infrastruktura, poljoprivreda i drugo. Na taj način ćemo ga otvoriti za različite vrste pomoći i donacije“, pojasnila je Cvijanovićeva.\nOna je istakla da će biti i kombinovanog udruživanja sredstava – iz međunarodnih donacija, po osnovu jeftinih kredita iz međunarodnih finansijskih organizacija, a nešto angažovanjem sredstava Republike ili lokalnih zajednica.\n„Biće različitih izvora finansiranja, različita upravljačka struktura koja će obezbijediti prisustvo lokalne i republičke vlasti, te međunarodnih donatora“, rekla je Cvijanovićeva.\nPrema njenim riječima, bilo bi dobro da sada postoji izrađena socijalna karta, jer bi bilo mnogo lakše intervenisati.\nCvijanovićeva je istakla da će se Vlada Srpske osloniti i na donatorska sredstva, iako sama nema velikih očekivanja od međunarodne pomoći.\n„Kada se ovakve stvari dogode, onda se mobilišu sve snage i na unutrašnjem i na spoljnom planu. Ali, kako vrijeme protiče shvatite da najveći dio stvari morate da odradite u sopstvenoj režiji, odnosno uz sopstvenu pamet i sredstva“, kaže Cvijanovićeva.\nOna smatra da je dobrodošla pomoć koja se najavljuje od međunarodnih finansijskih organizacija i različitih donatora.\n„Očekujem da će to, svakako, pomoći, bar u prvom talasu u kojem moramo dobro da se snađemo i da počnemo odmah da intervenišemo“, naglasila je Cvijanovićeva.\nŠteta mogla da bude manja\nPredsjednica Vlade Republike Srpske ocijenila je da je šteta od poplava sigurno mogla da bude manja da su postojali jaki odbrambeni sistemi i da se sve radilo prema pravilima.\nOna je poručila da će odgovarati svi koji treba da odgovaraju, te dodala da nisu sve lokalne zajednice podjednako dobro reagovale na ovu situaciju.\n„To ne znači da se katastrofa mogla zaustaviti, ali su se posljedice mogle svesti na manju mjeru. Nisu svi spremno odgovorili na taj očigledno veliki problem ili izazov koji je bio pred nama i moraćemo da lociramo odgovornost“, rekla je Cvijanovićeva sinoć za BHT1.\nPrema njenim riječima, kad se dese takve stvari svi moraju da budu odgovorni i na zajedničkom zadatku. „Tu se ne gleda ko je muško, a ko žensko, ko je iz koje političke opcije, sa kog nivoa vlasti…“, naglasila je Cvijanovićeva.\nOna je rekla da se katastrofama mora baviti uz sistemski pristup, te dodala da se mora mijenjati zakonodavstvo da bi se moglo djelovati lakše, utvrditi i sankcionisati propusti i kako bi bila unaprijeđena legislativa za neku narednu katastrofu.\nCvijanovićeva je rekla da je generala Momira Zeca postavila za povjerenika u Doboju, jer je u tom gradu od prvog dana bila teška situacija i zato što je htjela da drži stvari pod kontrolom.\n„U tom periodu nismo mogli da dobijemo na telefon bilo kojeg od lokalnih zvaničnika, a katastrofa ne poznaje nivoe vlasti, nego vam nalaže da sarađujete i komunicirate. Nepotrebne su bile kvalifikacije da uvodim vojnu upravu. To su gluposti“, rekla je Cvijanovićeva, koja očekuje od lokalnih da normalno komuniciraju sa republičkim vlastima.\nCvijanovićeva je rekla da će u gradovima i opštinama u kojima je na snazi vanredna situacija tako ostati još neko vrijeme, s obzirom da predstoje veoma teške aktivnosti koje dolaze nakon katastrofe.\nOna je istakla da je nesrećna i tužna što se, zajedno sa vlastima Srpske, u takvoj nesreći morala boriti sa dezinformacijama plasiranim u medijima.\n„Ne mogu da zamislim da jedan medij može da produkuje informaciju koju naziva nezvaničnom u takvoj situaciji. Mnogo su nam otežavale poslove dezinformacije koje su govorile da desetine tijela plutaju po vodi, kako nećemo da objavimo da su stradali ljudi, da će Banjaluka biti poplavljena od hidroelektrane i drugo“, navela je Cvijanovićeva.\nOna je rekla da je Vlada Srpske nastojala da napravi odbrambeni mehanizam i „zid“ prema tim dnevnopolitičkim stvarima i politizaciji.\nCvijanovićeva je istakla da u vrijeme velikih katastrofa i tragedija ne treba vršiti politizaciju i upadati u političke zamke, te dodala da se tu postavlja pitanje nečije ljudske dimenzije.\n„Kada je Dan žalosti, nije vrijeme za politička prepucavanja. Nemoralno je tog dana iznositi političke stavove. U situaciji kada ljudima odnosite konzervu hrane, mlijeko ili nešto da prežive, nemoralno je tog dana da se bavite političkim temama – da kritikujete ili da hvalite“, smatra Cvijanovićeva.


Evropska nedelja programiranja u Gornjem Milanovcu – GM Press\nEvropska nedelja programiranja u Gornjem Milanovcu\nU okviru „Evropske nedelje programiranja“ koja se ove godine održava u periodu od 5. do 20. oktobra, u Gornjem Milanovcu organizovano je 19 edukativnih radionica prilagođenih različitim uzrastima.\nOva manifestacija pokrenuta je 2013. godine, a u Gornjem Milanovcu održava se već drugu godinu zaredom na inicijativu profesora računarstva i informatike Miloša Markovića i Sanje Glišović-Kostić. U multimedijalnoj učionici Ekonomsko-trgovačke škole, danas je održana radionica za predškolce iz PU „Sunce“.\n“Ove godine smo organizovali više radionica, jer smo uključili predškolski uzrast, osnovce, srednjoškolce, ali i njihove nastavnike, profesore i roditelje. Sva predavanjau prilagođena su odgovarajućem uzrastu, a danas sa predškolcima radimo po programu koji je odobren i od strane psihologa“, rekao je Miloš Marković, profesor računarstva i informatike.\nEvropska nedelja programiranja podržana je od strane Evropske komisije kao deo strategije za Jedinstveno digitalno tržište, a u okviru Akcionog plana za digitalno obrazovanje. Program ima za cilj demistifikaciju programiranja i podsticanje kreativnosti kod mladih, odraslih, ali i starijih osoba.\nPrema rečima profesora Markovića programiranje pomaže u razvijanju računarskog razmišljanja, pri rešavanju problema i podstiče kreativnost i timski rad.\nTehnologija oblikuje naše živote i omogućava realizaciju ideja koje su do pre desetak godina bile nezamislive. Zato je neizmerno važno da se kroz obrazovanje kod mladih podstiče razvoj digitalnih veština.\nOrganizatori se nadaju da će naredne godine biti u prilici da organizuju još više radionica i da će se u program uključiti više obrazovnih institucija iz naše opštine.\nTags: evropska nedelja programiranja, gornji milanovac, miloš marković, sanja glišović kostić


KONKAKAF - Blic Sport\nU SAD 22 grada zainteresovana za domaćinstvo Kopa Amerika\nFudbalska konfederacija Severne i Centralne Amerike i Kariba (KONKAKAF) saopštila je da su 22 grada iz SAD izrazila želju da budu domaćini utakmica jubilarnog 100. Kopa Amerika sledeće godine.\nSAD domaćin vanrednog Kopa Amerika 2016. godine\nSjedinjene Američke Države biće domaćin vanrednog fudbalskog turnira Kopa Amerika, kojim će se obeležiti 100. godišnjica turnira, saopštili su KONMEBOL i KONKAKAF.\nMeksiko za osam minuta pet puta zatresao mrežu Gvajane!\nFudbaleri Gvajane odolevali su 78 minuta u duelu sa Meksikancima a onda, za svega osam, doživeli pravi debakl (0:5) u meču 5. kola B grupe KONKAKAF zone (Srednja i Severna Amerika) kvalifikacija za Svetsko prvenstvo 2014. godine.\nSuspendovan predsednik KONKAKAF-a\nIzvršni komitet Fudbalske Konfederacije Severne i Srednje Amerike i Kariba (KONKAKAF) privremeno je suspendovao vršioca dužnosti predsednika te organizacije Lisle Ostina zbog povrede statuta.\nBlater zadovoljan, Bin Hamam zbog vize nije stigao u SAD\nPredsednik Međunarodne fudbalske federacije (FIFA) Sep Blater "više je nego siguran" da će mu predstavnici zone KONKAKAF dati uobičajeno snažnu podršku prilikom izbora za čelnu funkciju FIFA u junu.\nBlater u prednosti, Bin Hamam propušta sastanak KONKAKAF-a\nPredsednik Azijske fudbalske federacije Mohamed Bin Hamam najavio je da neće prisustvovati kongresu KONKAKAF-a u Majamiju zbog problema na koje ne može da utiče.


FoNet portal :: Pretraga / tagId=30010 / position=2\nOsuda napada na KRIK\nOtrežnjenje posle pet godina\nUrednik Mreže za istraživanje organizovanog kriminala i korupcije (KRIK) Stevan Dojčinović odbacio je danas navode ministra policije da je taj istraživački portal pokušao da napravi sveca od osumnjičenog šefa kriminalne grupe Veljka Belivuka, ukazujući da je apsolutno nemoguće da predsednik Aleksandar Vučić ništa nije znao o tom klanu pet godina.\nBrutalne laži o Vučiću\nRadili za Belivuka\nKRIK: Ništa zdravo za gotovo\nNikada u životu nisam video tog čoveka, niti bilo koga od njih, nikada u životu nisam razgovarao sa njim, poručio je danas predsednik Srbije Aleksandar Vučić o navodima Veljka Belivuka iz istrage da je sa Vučićem imao kontakte.\nKRIK: Belivuk tvrdi da je u SNS\nŠef kriminalne grupe osumnjičen za više brutalnih likvidacija, Veljko Belivuk, na saslušanju u tužilaštvu pre dve nedelje negirao je da je ubica, ali je govorio o svom navodnom odnosu sa predsednikom Srbije Aleksandrom Vučićem i drugim ljudima iz vrha Srpske napredne stranke, objavila je danas Mreža za istraživanje kriminala i korupcije (KRIK).\nŠta je rekao Rebić?\nSama istraga oko Gorana Papića je još u toku i direktor policije Vladimir Rebić će biti poslednji svedok koji će biti saslušan u istrazi, ali bojim se da nećemo saznati o čemu je on govorio i šta je govorio, izjavila je novinarka portala KRIK Bojana Jovanović o saslušanju Rebića u sklopu istrage protiv bivšeg zamenika načelnika SBPOK.


Javni poziv za podršku projektima prekogranične saradnje (rok: 31.12.2016.) – Udruženje privrednih društava i preduzetnika Subotica\nObjavljeno 15. januara 2016. 13. aprila 2016. od Aleksandra Dobrin\nJavni poziv za podršku projektima prekogranične saradnje (rok: 31.12.2016.)\nNacionalna agencija za regionalni razvoj objavljuje Javni poziv za podršku projektima prekogranične saradnje (CBC) kroz finansiranje učešća aplikanata/partnera.\nCilj programa je podrška institucijama i organizacijama iz Srbije pri apliciranju za programe prekogranične saradnje i samim time jačanje regionalne konkurentnosti kroz realizaciju zajedničkih projekata, kao i institucionalna održivost u kreiranju i realizaciji projekata.\nSadašnji programi prekogranične i transnacionalne saradnje deo su finansijske perspektive 2014-2020. godine i imaju višestruki značaj ,jer pomažu institucijama u Srbiji da se upoznaju i rade u skladu sa pravilima strukturnih fondova koja važe za zemlje članice EU.\nViše informacija i konkursnu dokumentaciju potražite na adresi narr.gov.rs\nPrethodni članakPrethodno Pravilnik o radnoj knjižici prestao da važi 1. januara 2016. godine\nSledeći članakSledeće Konkurs za dodelu subvencija i dotacija namenjenih za projekte razvoja turizma u 2016. godini


Aktuelni predsednik osvojio je 80,23 odsto glasova, njegova glavna rivalka Svetlana Tihanovska 9,9 odsto a troje preostalih kandidata manje od dva odsto. Kako je saopštila predsednica Centralne izborne komisije Belorusije Lidija Jermošina, 6,02 odsto građana glasalo je protiv svih kandidata.\nSvetlana Tihanovska i Aleksandar Lukašenko\nIz kampanje Svetlane Tihanovske tvrde međutim da je - prema rezultatima alterantivnog brojanja glasova – ona bila ta koja je osvojila više od 80 odsto. Tihanovska je u nedelju glasala, a odmah potom je napustila svoj stan “iz bezbednosnih razloga”, nakon što je nekoliko njenih aktivista uhapšeno tokom noći. Od tada se nalazi nu Litvaniji.\nNasilni protesti - koji bi se mogli opisati i kao pobuna, ili čak revolucija - bukvalno su zapalili Minsk, Brest i Žodino još u nedelju uveče nakon što su objavljeni preliminarni rezultati predsedničkih izbora. Protesti se za sada guše nasilno, a domaći istražni komitet je pokrenuo krivičnu istragu zbog “nezakonitih aktivnosti”, kako je saopštio u ponedeljak predsednik komiteta Ivan Noskevič.\nSukob demonstranata sa policijom u Minsku\nU obračunu demonstranata i policije u nedelju poginula je jedna osoba, a desetine su povređene.\n- Najmanje jedna osoba je poginula nakon što su je udarila policijska kola – rekao je predstavnik grupe za ljudska prava “Spring 96” Valentin Štefanović.\nPolicija je protiv demonstranata upotrebila šok bombe, suzavac i vodene topove. Srna prenosi saopštenje beloruskog Ministarstva unutrašnjih poslova, koje je navelo da je policija privela oko 3.000 ljudi na nedljnim postizbornim protestima.\nCommunalnews.com navode da je, prema više izvora, isključen i internet kako bi se sprečilo dalje organizovanje opozicije uz pomoć onlajn tehnologije.\nLukašenko, kako piše portal Communalnews.com, već čini krupne greške koje bi ga mogle skupo koštati. Hipotetički, te greške bi mogle dovesti do svrgavanja njegovog 26-godišnjeg režima. “Ekstremno loša” procena situacije, precenjeni osećaj samovažnosti Lukašenka i uliznička poslušnost njegovih saradnika mogli bi – dakle hipotetički – dovesti do njegovog pada, navodi portal.\nLider Belorusije obračunao se i sa nekim medijima i sa opozicijom, koja je ili proterana ili zatvorena. Novinari “Prezent tajma”, projekta “Glasa Amerike”, izbačeni su iz Belorusije u subotu, uz navode da su “strani agenti”. Lukašenko je takođe optužio "kanale ruske društvene mreže Telegram" za uplitanje u predsedničke izbore.\nNjegova policija je u protekla dva meseca gušila masovne proteste opozicije. Uhapšeno je nekoliko stotina ljudi među kojima su bila i trojica istaknutih opozicionara, dok je jednom od njih – Viktoru Babariki - odbijena kandidatura. Babarika, bivši bankar, je u zatvoru od juna zbog navodnog pranja novca.\nLukašenko je dugo “sedeo na dve stolice” – proruskoj i antiruskoj – a da u stvari nije sedeo nigde, ukazuje Communalnews.com. Sa tako širokim spektrom izgubio je svoj standardni elektorat a da nije obezbedio drugi. Krajem jula je u Belorusiji uhapšena grupa Rusa, članova private vojske Vagner, protiv koje je pokrenut krivični postupak zbog sumnje da su planirali da izvrše terorističke akte.\nRusija, tradicionalno blizak ruski saveznik, saopštila je da su pritvoreni Rusi prešli preko Belorusije na putu za treću zemlju i da nisu planirali da se upliću u belorusku politiku, dok ih je Lukašenko optužio da lažu.\nMogu li protesti nešto da postignu?\nJoš jedna greška mogla bi se pokazati kao kritična – stvorio je situaciju u kojoj su se protesti okupili oko Tihanovske, dotad nepoznate javnosti i bez ikakvih kvalifikacija za predsednicu. Nakon što je uhapšen njen muž Sergej Tihanovski, koji je planirao da se kandiduje, njegova žena Svetlana se uključila u izbornu trku, šokirana što je beloruski CIK uopšte prihvatio njenu kandidaturu.\nValjda su je potcenili, međutim ona je uspela da stekne masovnu podršku, a sada opozicija tvrdi da su izbori namešteni i da je Lukašenko uzurpirao vlast. Usledili su veliki protesti na kojima su hiljade uhapšene.\nIpak, njihovi protesti možda neće daleko stići, bar ne bez podrške međunarodne zajednice.\nZapad je trenutno previše zaokupljen pandemijom korona virusa i ekonomskom krizom da bi se sada bavio Belorusijom, dok Rusija neće zaboraviti na skandal sa Vagnerom.\nSam Lukašenko je već izneo optužbe prema kojima pojedine zemlje navodno stoje iza protesta.\nTri opcije za Lukašenka\nPred Lukašenkom sada stoji nekoliko scenarija, kako navodi Communalnews.com.\nKao prvo, on bi mogao priznati rezultate izbora sa velikim brojem prekršaja kao nevažeće i objaviti nove izbore. To bi bila najbolja ali ujedno i najmanje verovatna opcija.\nDrugo, mogao bi sebi da obezbedi podršku iz inostranstva da reši domaće probleme. Međutim, činjenica je da je pokvario odnose sa Rusijom, a da ga ni Zapad baš ne voli, pa bi mu u ovom slučaju bilo potrebno mnogo truda da stvori neki savez.\nTreća, najgora opcija, jeste da silom uguši proteste u zemlji. Nažalost, ona se čini i najverovatnijom, s obzirom na to kako se Lukašenko u prošlosti već obračunavao sa neistomišljenicima.\nTo mu, međutim, prema oceni Communalnews.com, ne bi dalo nikakvu prednost, a ekonomija bi nastavila da propada.\nLukašenkov imidž se veoma srozao u poslednjih 26 godina, dok se istovremeno svest populacije Belorusije izmenila dolaskom novih generacija.\n“Poslednji evropski diktator” kako ga zovu je 1994. prvi put izabran za predsednika sa 80 odsto glasova, a ti izbori su smatrani jedinim pravičnima u modernoj istoriji njegove zemlje.\nTada je on viđen kao populista bez jasnog političkog programa, a pobedio je verovatno jer su Belorusi, u stvari, glasali protiv starog komunističkog establišmenta i njegovog kandidata Vjačeslava Kebića.\nMeđutim, Lukašenko je postepeno počeo da oblikuje svoju agendu koja se uglavnom sastojala od obnove starog sovjetskog ekonomskog Sistema sa marginalnom tržišnom eknomijom, političke represije i bliskim odnosima s Rusijom. Drugim rečima, kako piše Atlanticcouncil.org, usvojio je komunistički program koji je porazio i od tada se održavao na vlasti.\nMeštani varoši Deveselu na jugu Rumunije ponovo su za gradonačelnika izabrali Jona Alimana iako je on preminuo pre dve nedelje usled komplikacija sa kovidom 19, navodeći da je izvanredno obavljao svoj posao i da posthumno zaslužuje pobedu.


U Srbiju je stigla prethodnica FBI, saznaju "Novosti". Prvi od stručnjaka američkog Federalnog istražnog biroa već je došao u Beograd.\nOvaj dolazak je rezultat nedavnih razgovora ministra policije Nebojše Stefanovića sa delegacijom FBI, koju je predvodio rukovodilac za region Evroazije Stiven Hersem. Kako je tada zvanično objavljeno, Stefanović i Hersem ocenili su da je "saradnja MUP i FBI izuzetno dobra i da će u oblasti razmene podataka i policijske saradnje biti dodatno unapređena upućivanjem agenta FBI za viskotehnološki kriminal u Beograd". Ovaj agent je formalno stupio na dužnost još u oktobru ove godine.\nPre toga, početkom godine, tadašnji premijer Ivica Dačić dogovorio se sa direktorom FBI Džejmsom Komijem o saradnji između američkih i srpskih službi, i tada se takođe pričalo o tome da FBI otvori kancelariju u srpskoj prestonici.\nFederalni biro je trebalo u roku od pola godine da razmotri Dačićev predlog, i ako se ne odluči za zvaničnu kancelariju, bar da u Beograd pošalje stručnjaka za visokotehnološki kriminal i borbu protiv sajber terorizma.


Bevanda: Reformski zahvati uglavnom u nadležnosti entiteta |\nBANJALUKA, Ministar finansija i trezora BiH Vjekoslav Bevanda izjavio je da program koji je potpisan sa Međunarodnim monetarnim fondom /MMF/ predviđa više reformskih zahvata u mnogim oblastima života, koji su uglavnom nadležnosti entiteta.\n“Više puta sam ponovio da je saradnja sa MMF-om važnija zbog reformi koje ćemo sprovesti, nego radi same uplate tranši kredita. Vjerujem da ćemo ovog puta biti ažurniji i da ćemo svi obaviti svoj dio posla kako bi aranžman bio nastavljen, a treća tranša isplaćena”, rekao je Bevanda za “Glas Srpske”.\n“To što neki koriste situaciju da ostvare ekstra profit i što su povećali cijene na pumpama 20 dana prije stupanja na snagu tog zakona nije nešto na šta smo mogli uticati, jer su tržište i formiranje cijena slobodni”, naveo je Bevanda.\nBevanda je za izmjene Izbornog zakona BiH rekao da nema drugog rješenja osim dogovora političkih aktera, ali i upozorio da “vrijeme curi”.


Proglašeni pobednici NIS olimpijade znanja iz ruskog jezika - NIS\nU Gimnaziji „Jovan Jovanović Zmaj“ u Novom Sadu održano je finale devete NIS olimpijade znanja iz ruskog jezika, realizovane uz podršku kompanije NIS, u okviru programa „Energija znanja“.\nTakmičenje je namenjeno učenicima 7. i 8. razreda osnovnih škola, svih razreda srednjih škola i gimnazija, kao i studentima, iz Srbije, Republike Srpske i Crne Gore. Ovogodišnja NIS olimpijada iz ruskog jezika u finalu je okupila oko 100 učenika koji su se nadmetali u četiri kategorije. Pobednici po kategorijama su: Jelena Ilić, OŠ „Jovan Cvijić“ Debrc, Nataša Stanković, Gimnazija Vrnjačka Banja, Andrea Dragićević, Gimnazija „Vuk Karadžić“ Loznica i Marija Bajeva, OŠ pri Gimnaziji „Jovan Jovanović Zmaj“. Apsolutni pobednici, učenici koji su osvojili najviše bodova i zauzeli prva tri mesta u ukupnom plasmanu, su: Svetlana Kršljanin, OŠ „Oslobodioci Beograda“, Marija Bajeva, OŠ pri Gimnaziji „Jovan Jovanović Zmaj“ i Jelena Ilić, OŠ „Jovan Cvijić“ Debrc.\nSvečanom proglašenju pobednika prisustvovali su predstavnici Grada Novog Sada, Ambasade Ruske Federacije u Srbiji, Ruskog doma u Beogradu, Filozofskog fakulteta u Novom Sadu, Filološkog fakulteta u Beogradu, Univerziteta „Lobačevski“ iz Nižnjeg Novgoroda, Slavističkog društva Srbije i Gimnazije „Jovan Jovanović Zmaj“.\n„Grad Novi Sad je proteklih godina dosta sarađivao sa kompanijom NIS, koja se pokazala kao vrlo društveno odgovorna kompanija, zato što su nam pomogli da i pored našeg visokog budžeta koji izdvajamo za obrazovanje, preko 6 milijardi dinara, informatički opremimo neke škole u Novom Sadu i ovaj današnji događaj je još jedan dokaz da misle na naše đake i na naše škole“, izjavila je Dina Vučinić.\nRadivoje Stojković, direktor Gimnazije „Jovan Jovanović Zmaj“, rekao je da je ova gimnazija ustanova od istorijskog značaja i da su njeni koreni vezani za Carsku Rusiju, kao i da su prvi školovani srpski učitelji i prvi udžbenici u 18. veku stigli iz Carske Rusije.\n„Veliki je uspeh u ovim nesvakidašnjim okolnostima kada je obrazovanje u pitanju da naši đaci postižu rezultate i da imaju volju i želju za učenjem ruskog jezika“, dodao je Stojković.\nTatjana Gaev, zamenica predsednika Slavističkog društva Srbije, istakla je da joj je veliko zadovoljstvo što olimpijada iz godine u godinu ne gubi na svojoj popularnosti, dok je Irina Abramova, profesorka sa Univerziteta „Lobačevski“, rekla da je velika čast i sreća poštovanje ruskog jezika koje je videla kod učesnika olimpijade.\nKompanija NIS kroz program „Energija znanja“ od 2013. godine organizuje NIS olimpijade znanja iz ruskog jezika, u saradnji sa Ministarstvom prosvete, nauke i tehnološkog razvoja Republike Srbije, Ruskim centrom Gimnazije „Jovan Jovanović Zmaj“ u Novom Sadu i Slavističkim društvom Srbije. Olimpijada je 2014. godine uključena u zvaničan kalendar takmičenja Ministarstva prosvete i nije održana samo 2020. godine zbog pandemije korona virusa, dok je 2021. godine održana u onlajn formatu.\nU okviru popularizacije ruskog jezika u Srbiji, NIS je kroz program „Energija znanja“ podržao i realizaciju dvojezične nastave u Gimnaziji „Jovan Jovanović Zmaj“ u Novom Sadu, kao i u Osnovnoj školi „Jovan Popović“ u Novom Sadu i Gimnaziji u Aleksincu. NIS je do sada opremio i 17 kabineta za ruski jezik u školama čiji su učenici na olimpijadama znanja ostvarili zapažene rezultate. Kompanija je prošle godine podržala i izradu i objavljivanje inovativnog udžbenika za početni nivo učenja ruskog jezika „Ni puha ni pera!“, namenjenog odraslima i studentima. NIS je prva kompanija dobitnik prestižne „Svetosavske nagrade“ za doprinos razvoju obrazovanja, koju dodeljuje Ministarstvo prosvete, nauke i tehnološkog razvoja Republike Srbije.\n28.05.2022 74 pregleda


TRIXIE Rolon za uklanjanje dlaka - Idealno.rs\nPočetna / Modni dodaci / Dodaci za odeću i obuću / Nega odeće / obuće / TRIXIE Rolon za uklanjanje dlaka\nPonuda prodavnice Petmarket.rs za proizvod Trixie: Rolon za uklanjanje dlaka. Ispravnost cene i podataka proveri na internet stranici prodavnice.\nVrsta odstranjivač dlaka\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za TRIXIE Rolon za uklanjanje dlaka i izberi najbolju. Nega odeće / obuće iz kategorije Dodaci za odeću i obuću je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda TRIXIE i vidi da li ti odgovara ili pogledaj druge proizvode brenda TRIXIE. Opis i tehnički podaci proizvoda TRIXIE se mogu razlikovati od onih u internet prodavnici u kojoj obavljaš kupovinu. TRIXIE Rolon za uklanjanje dlaka je dostupan u prodavnici Petmarket.rs po ceni, koja je navedena pored svakog prodavca u meniju "Prodavnice".\nGarantne uslove za TRIXIE Rolon za uklanjanje dlaka proveri u prodavnici u kojoj nameravaš da obaviš kupovinu. Slika za TRIXIE je simbolična, zato se pre kupovine u prodavnici uveri da je proizvod isti.


Danas u vrhu po broju balansiranih tekstova\nFoNet | 07. dec 2016.\nDnevni listovi Danas i Večernje novosti imaju najveći broj celovitih, balansiranih tekstova, pokazala je danas predstavljena analiza štampanih medija\nPrema navodima Kvartalnog medijametra, analize koju su zajednički radili Institut za javnu politiku i Medijski arhiv Ebart, najveći broj tekstova na naslovnim stranama štampe u Srbiji u trećem kvartalu ove godine bilo je o premijeru Aleksandru Vučiću – 630, slede Ivica Dačić sa 240 i Tomislav Nikolić 198 tekstova.\nNajveći broj tekstova koji su se bavili premijerom bili su vrednosno neutralni (92.5 odsto). Iz ovog trenda su donekle iskočili Danas i Blic sa četrnaest negativnih tekstova o Vučiću. S druge strane, najviše pozitivno intoniranih tekstova o predsedniku Vlade je moglo da se pročita u listu Alo (šest), Blicu (pet), Večernjim novostima (tri) i u Kuriru i Informeru (po dva).\nPrema rečima medijske analitičarke Danice Laban, i o opozicionim liderima je u najvećoj meri izveštavano neutralno – u 86 odsto tekstova. Od opozicionih lidera najzastupljeniji je bio Bojan Pajtić, kojem je napisano 92 teksta, Vojislavu Šešelju 90 i Borisu Tadiću 74, a najviše negativnih je napisano o Šešelju 16.\nKako je navela, vladajuće i opozicione stranke su predstavljene u podjednakom broj tekstova, po 278, takođe dominantno neutralno.\nUrednik izdanja iz Medijske arhive Ebart Velimir Ćurgus Kazimir ocenio je da je karakteristika praćenog perioda srpske štampe, u odnosu na prethodne apsolutna dominacija politike.\n– Političke teme, pre svih unutrašnje, pokrile su sve druge oblasti, te možemo da se zapitamo da li se uloga medija u Srbiji svela samo na to da prati i reaguje na političke događaje ili postoje još neke oblasti u našem životu u svakodnevnici, rekao je on.\nPrema njegovoj oceni, „vladavina politike“ na neki način ugrožava i razvoj samog novinarstva.\nPolitički analitičar Dejan Vuk Stanković analizirao je nedeljnike, koje je podelio prema dva kriterijuma, na proevropske i antievropske i na kritične prema vlasti i provladine.\nIako, kako je rekao, nema nijedan eksplicitno provladin nedeljnik, izuzev Pečata u kojem ima indirektne podrške vladi Aleksandra Vučića i to u meri koliko je kritičan prema Zapadu i „strankama petooktobarskih pobednika“.\nVuk Stanković je rekao da je imidž vlasti u nedeljnicima personifikovan kroz Vučića i da se o njemu održava slika diktatora, bez kompetencija, koji je izvor šire nestabilnosti, medijski manipulant, posvećen isključivo propagandi.\nMedijametar pokazuje da je od stranih lidera u srpskoj štampi najprisutniji Vladimir Putin i najviše pozitivnih napisa je o Rusiji, kao i da se izrazito negativno izveštava o odnosima u regionu, pri čemu se javnost podseća na sukobe i 31 odsto tekstova su negativni.\nAnaliza ukazuje i to da je neimenovane izvore u i tekstovima najviše koristi Kurir 44 odsto, najmanje Danas 13 odsto.\nVučić: Ne mogu da prihvate da je Vučić vredniji\nKomentarišući primedbe Evropske komisije na nedovoljnu slobodu medija u Srbiji premijer Aleksandar Vučić je rekao da se s tim ne slaže. „Imate apsolutnu slobodu, radite šta hoćete, kako hoćete, u meri kojoj hoćete. Svako pitanje imate pravo da postavite i dobijete odgovor“, obratio se Vučić predstavnicima medija. Predsednik Vlade je dodao da „oni koji gube na političkoj sceni ne mogu da prihvate da manje rade, da su manje disciplinovani i odgovorni, kao što to ne mogu da prihvate ni mediji koji ih podržavaju i koji su za vreme njihove vlasti otimali novac od države“. „Ne mogu da prihvate da njihovi ljubimci ne mogu da me pobede. Ne mogu da priznaju i da kažu da je Vučić vredniji, sposobniji, angažovaniji, nego mora neko drugi da bude kriv, mediji, Sveti Petar…“, naveo je Vučić.\nDigitalni mediji su budućnost, ali printani još uvijek ostvaruju zaradu\n← Istraživanje potvrdilo: ugroženi novinari i medijske slobode\nUNS: Grad Kragujevac i Ministarstvo privrede odgovorni za sunovrat RTV Kragujevac →


Beta 5. oktobra 2021. 19:05\nSlovenačka policija upotrebila je danas suzvavac i vodene topove protiv antivladinih demonstranata u glavnom gradu Ljubljani, gde su se okupili uoči velikog samita EU-Zapadni Bakan.\nStotine demonstranata koji se protive strogim vladinim antikovid merama sukobilo se s policijom danas u trećem takvom incidentu u Ljubljani u poslednjih mesec dana.\nVodje EU danas pristižu u Sloveniju gde će se sutra održati samit EU-Zapadni Balkan.\nProtest nije direktno vezan za EU samit, ali su vodje protesta očigledno iskoristile priliku da dobiju veću medijsku pažnju od novinara koji pokrivaju taj dogadjaj.\nSlovenačka vlada odlučila je da ograniči kretanje u Ljubljani, na Bledu i oko konferencijskog centra na Brdu kod Kranja tokom samita EU-Zapadni Balkan u strahu da najavljeni protesti ne poremete skup koji se smatra vrhuncem slovenačkog predsedavanja EU.\nSlovenačka policija postavila je kontrolne punktove i ograničila saobraćaj i kretanje u Ljubljani i kod na Brdu kod Kranja gde će se održati samit.\nVodja demonstranata je prema izveštajima priveden a policija je zaustavila oko 30 autobusa koji su dovodili demonstrante iz drugih slovenačkioh gradova.\nDemonstranti su nosili plakate sa rečima „Stop korona fašizmu“ i tražili jednaka prava za vakcinisane i nevakcinisane.\nPolicijski helikopter nadletao je centar Ljubljane dok je policija ispaljivala suzavac i koristila vodene topove dok su demonstranti pokušavali da prmarširaju centrom grada.\nSlovenačke vlasti uvele su obavezne kovid propusnice, uključujući za odlazak na posao u svim državnim firmama. Ljudi moraju da pokažu da su ili potpuno vakcinisani, ili da su uradili skupi PCR test.\nKao veliki deo centralne i istočne Evrope Slovenija poslednjih nedelja beleži novi skok infekcija korona virusa. U zemlji je potpuno vakcinisano gotovo 48 odsto stanovništva, što je manja proporcija nego u mnogim drugim EU zemljama.\nOdluka je donesena nakon što je za danas najavljen novi masovni protest zbog uvodjenja obaveznih kovid propusnica a demonstranti su nagovestili da će pokušati da ometaju samit blokiranjem pristupnih puteva.


Za putovanje bez neprilika: informisati se o carinskim propisima i uslovima putovanja\nUpravo je sezona godišnjih odmora pravo vreme da se još jednom napomene i apeluje kako bi svi putnici trebalo dobro da se informišu o tome šta su njihova prava i obaveze. Sa jedne strane, treba se informisati o carinskim propisima kada je u pitanju unos novca, ali i kada se radi o robi koju su putnici u obavezi da prijave. Sa druge strane, ukoliko se putuje preko turističkih agencija ili u samostalnoj režiji, putnici se i u tom slučaju moraju informisati o samom putovanju i uslovima putovanja.\nU emisiji „Srbija online“ na ove teme govorili su: Sonja Lazarević, pomoćnik direktora u Sektoru za kontrolu primene carinskih propisa, Aleksandar Seničić, direktor YUTE i Borivoje Marković, advokat.\nIz Uprave carina upućuju putnike na brošure o važećim carinskim propisima, i ističu da je jedan od propisa da se svaka suma veća od 10.000 evra mora prijaviti carini. Prema rečima pomoćnice direktora Uprave carina, Sonje Lazarević, putnici ponekad nose tri do deset puta veće sume od dozvoljene i to ne prijavljuju carini.\nDirektor YUTE, Aleksandar Seničić, kaže da se razmišlja o pooštravanju mera, kako bi putnici bili još bezbedniji, kao i da je dodatna sigurnost za putnike ukoliko je agencija kojom putuju članica YUTE.\nAdvokat, Borivoje Marković, ističe kao savet putnicima da pre potpisivanja ugovora sa agencijom, prvo dobro pročitaju opšte uslove putovanja.\nŠta je još rečeno na temu putovanja, a u vezi sa carinskim propisima i sigurnošću putnika ukoliko putuju preko turističke agencije pogledajte u emisji „Srbija on line“.\nVenecija će naplaćivati ulaz u grad od 2,5 do 10 evra\nOdlični rezultati projekta "Reci NE radu na crno"


Jovana Živković u prvih 20 gimnastičarki u Srbiji - Glas Zaječara\nHome Sport Jovana Živković u prvih 20 gimnastičarki u Srbiji\nJovana Živković u prvih 20 gimnastičarki u Srbiji\nSamo dva dana nakon sjajnog rezultata i osvojenog 2. mesta u Nišu na Međuokružnom takmičenju, Jovana Živković, učenica Ekonomsko – trgovinske škole iz Zaječara nastupila je na Državnom prvenstvu. Među najboljima od najboljih, s obzirom na to da je završno takmičenje u Kostolcu održano u sredu 14. aprila obuhvatilo krem ovog bazičnog sporta u Srbiji, piše Glassporta.rs.\nOd onih najmlađih, učenica nižih razreda osnovnih škola, pa do onih najstarijih, od kojih mnoge iako srednjoškolke nastupaju već u seniorskoj konkurenciji. Ipak trema, prema rečima profesorke Mirjane Golubović i trenera Ljiljane Subić, nije sputala zaječarsku gimnastičarku, koja je u generalnom plasmanu zauzela 17. mesto.\n“Kod učenica srednjih škola nije bilo podele na mlađe i starije, pa se naša takmičarka nadmetala sa reprezentativkama, koje već iza sebe imaju i evropska takmičenja. Shodno tome i rezultat ostvaren u Kostolcu je na ponos, kako Jovane tako i njene škole i grada”, istakle su za “Glas sporta”, trener i profesorka Živkovićeve.\nJovanu uskoro očekuju i obaveze na klupskom planu, a prvo naredno takmičenje na programu je u subotu 17. aprila u Pirotu, gde će zajedno sa ostalim članicama Gimnastičkog kluba “Zaječar” učestvovati u 1. kolu C programa Gimnastičkog saveza jugoistočne Srbije.\nPrethodni tekstOJT: Zadržan Zaječarac zbog nasilja u porodici\nNaredni tekstVučić o rušenju u Hercegovačkoj: Da su me pitali, ja bih došao s bagerom u po bela dana


Šta se krije iza razvoda Nataše i Ljube\nMondo\t14.03.2017 11:58\nIzvori bliski Ljubi Jovanoviću kažu da nisu tačne priče o tome kako je on 'varao' pevačicu ili da je bio sa njom iz koristoljublja.\nNegde je puklo, ali kao što kaže ona pesma: "Zar je važno ko je kriv, kad se već sve to desi...".\nPop pevačica Nataša Bekvalac i nekadašnji rukometaš Ljuba Jovanović se razvode, a u medijima smo imali priliku da čujemo razne verzije o tome šta je uzrok.\nTe "Ljuba je kriv jer je varao Natašu", te "on je hteo dete, a ona...", pa "stan, imovina"...\nPevačica se, za sada, nije oglasila ovim povodom. Tačnije, rekla je da svoj privatni život želi da drži podalje od javnosti.\nIpak, izvor blizak Ljubi Jovanoviću, koji je direktor Sportskog centra Pionirski grad u Novom Sadu, ističe u razgovoru za MONDO da ovakva situacija između dosadašnjih supružnika "tinja" već neko vreme i da su obe strane nezadovoljne.\n"Apsolutno nije tačno da je razlog za razvod to što se Ljuba, navodno, viđa sa jednom svojom bivšom devojkom. Koliko znam, a znam, on je čak izbegavao da sedi u ženskom društvu baš da neko to ne bi zlopotrebio. Izbegavao je i odlaske sa Natašom na nastupe, jer nije želeo dodatnu medijsku pompu. Dakle, 'treća osoba', sigurno nije uzrok", priča taj izvor blizak Ljubi za MONDO.\nIsti izvor, koji je insistirao na anonimnosti, dodaje da je Ljuba bio predan porodici, da je podržavao Natašu, ali i brinuo se o njenom detetu koje ima iz braka sa Danilom Ikodinovićem.\n"Radio je i radi mnogo, ponekad i po dva posla, ali je bio sve vreme podrška i brižan. Sa druge strane, pitanje je koliko je on dobijao podrške. Uostalom, sam je to Ljuba izjavio u intervjuu od pre nekih godinu dana kada je naglasio da je teško živeti u porodici bez podrške", navodi taj izvor.\nLjubin prijatelj, dobro upućen u odnose sa Natašom Bekvalac, dodaje i da je ona često znala da, na neki način, nipodaštava to što on radi.\nTaj izvor tvrdi da je Ljuba pokušavao da nešto promeni, da su često razgovarali, ali bez pomaka.\n"Verovao je do kraja, verovao je da će se ona promeniti, ali otkako je objavila novi album, samo je to zanima. Poverio mi se da su razgovarali o problemima, koji postoje, verovatno, u svakom braku, da su probali da ih prevaziđu, da opet budu porodica...", naveo je izvor blizak Ljubi.\nU medijima se piše i o tome da je uzrok za razvod to što je Ljuba želeo dete, a Nataša je to odlagala.\n"Koliko sam upućen, Ljuba jeste želeo dete, ali Nataša je želela da stavi karijeru u prvi plan. Moguće i zato što je u tom pogledu ostvarena, ostvarena kao majka. Moguće je da sa njene strane nije bilo 'inicijative', želje, da ju je to opterećivalo... a kad toga nema, onda je jasno da to može da prouzrokuje probleme", dodaje izvor blizak Ljubi.\nDodao je i da je Ljuba prilično iznenađen stvarima koje je pročitao u medijima i da se nadao da će razvod proći u prijateljskom tonu, sporazumno, bez medijske pompe.\nPominje se i imovina, stan?\n"To je stan Nataše Bekvalac i njenog deteta, a Ljuba je takav čovek da sigurno na tome ne bi insistirao, niti insistira. On je u tu porodicu ušao iskreno, sa dobrim namerama", kaže taj izvor, koji dodaje da je Nataša bila ta koja je "zaprosila Ljubu", stavljajući do znanja da želi porodicu.


Pročitajte u nastavku zašto je važno da kupatilo ima kvalitetan i prikladan kupatilski nameštaj.\nBadella je renomiran turski proizvođač i sinonim za ekskluzivni kupatilski nameštaj vrhunskog kvaliteta i modernog dizajna. Kao lider u svojoj oblasti ovaj turski brend istakao se po kvalitetnom i prepoznatljivom savremenom nameštaju za kupatila. Zbog svog inovativnog i modernog dizajna, prilagođenog posebnim zahtevima kupaca, turski nameštaj Badella oduševljava korisnike širom sveta.\nOrmarići za kupatilo: 3 stvari na koje treba da obratite pažnju\nEkskluzivni uvozni kupatilski nameštaj Badella\nBadella Slim ormarić sa umivaonikom 50cmKeramički lavaboOrmarić sa vratimaMaterijal vra...\nBadella Efes kupatilski nameštajSet sadrži:Ormarić sa keramičkim umivaonikomOgledaloMat...


Akcija "Čepom do osmeha" i u Kliničkom centru u Nišu - juGmedia\nNIŠ – Klinički centar u Nišu pridružio se danas akciji „Čepom do osmeha“ tako da će kutije za prikupljanje plastičnih čepova biti postavljene u hodnicima svih klinika ove zdravstvene ustanove.\nDirektor Kliničkog centra u Nišu Zoran Radovanović istakao je da se KC Niš pridružio akciji jer ona ima i humanitarni i ekološki karakter.\n„Sav prihod od prodaje čepova ide za decu širom Srbije. Pored toga utičemo na svest gradjana o značaju zaštite životne sredine“, izjavio je Radovanović na konferenciji za novinare.\nPrema rečima predstavnice akcije „Čepom do osmeha“ Marije Cvetković do sada je prikupljeno 60 tona plastičnih čepova, a novac dobijen na ovaj način iskorišćen je za nabavku pomagala za decu koje imaju smetnje u razvoju\n„U okviru prvog konkursa, na preporuku lekarskog tima, pomagala su dobila četiri deteta, a u okviru upravo završenog drugog konkursa pomoć će dobiti 12 deteta sa područja od Subotice do Niša“, kazala je Cvetković.\nOna je naglasila da mališani ovim putem dobijaju pomagala koja im olakšavaju svakodnevni život poput električnih kolica, terapeutskih tricikala i električnih dizalica.\nCvetković je kazala da se akciji „Čepom do osmeha“ u Nišu ranije pridružila i Predškolsta ustanova „Pčelica“.\nBroj gradova i ustanova, dodala je Cvetković, koji se priključuju akciji sve je veći tako da se medju onima koji prikupljaju čepove nalaze i brojne škole, fakulteti, komunalna policija, benzinske pumpe kompanije NIS i brojna udruženja osoba sa invaliditetom.\nIdeja o plasmanu uređaja koji omogućuje korisnicima aerodroma u Nišu da pre, tokom i posle leta dobiju sve informacije, kontaktiraju stjuardese ili…\nStudent građevine Miloš Tošić iz Vlasotinca prvi je u hladnoj Vlasini Vlasotince doplivao do bogojavljanskog krsta, u konkurenciji od 36 takmičara…\nNišlija P. E. (81) i njegova supruga S. E. (83) teže su povređeni kada su svojim vozilom "reno megan" udarili u kamion smećar u Jadranskoj ulici kod…


DNR odbacio predlog Lukašenka: Ne trebaju nam beloruski mirotvorci - 26.09.2019, Sputnik Srbija\nSamoproglašenoj Donjeckoj narodnoj republici nije potreban mirovni kontingent Belorusije radi osiguranja mira na svojoj teritoriji i granicama, saopštila je... 26.09.2019, Sputnik Srbija\nevropa, svet, vesti, belorusija, ukrajina, donbas\n21:46 26.09.2019 (Osveženo: 16:58 06.08.2021)\n© Sputnik / Gennadiй Dubovoй / Uđi u foto-galerijuPripadnici vojske Donjecke Narodne Republike\nSamoproglašenoj Donjeckoj narodnoj republici nije potreban mirovni kontingent Belorusije radi osiguranja mira na svojoj teritoriji i granicama, saopštila je pres-služba šefa DNR Denisa Pušilina.\n„Te zadatke samostalno i vrlo efikasno rešavaju sopstveni organi bezbednosti republike. Zato predlog beloruskog rukovodstva o uvođenju na našoj teritoriji njihovog kontingenta mi, sa zahvalnošću, odbijamo“, navodi se u saopštenju Pušilina.\nOn je dodao da je Belorusija već dala svoj doprinos mirovnom procesu, pošto se u Minsku održavaju sastanci kontakt grupe za rešavanje konflikta.\nPredsednik Belorusije Aleksandar Lukašenko izjavio je da je spreman da uvede mirotvorce u Donbas i da preuzme kontrolu nad ukrajinsko-ruskom granicom. Kremlj je, sa svoje strane, saopštio da prvo treba videti šta o tome misle učesnici konflikta u Donbasu.


Kon: U prevoz ćemo sa maskama i bez kontakta sa vozačem - NOVA portal\nKon: U prevoz ćemo sa maskama i bez kontakta sa vozačem\nDruštvo Autor:Bojana Milovanovic22. Apr. 202014:15 > 14:184 Komentara\nObavezujuće korišćenje maski jedna je od mera koja bi mogla da se primenjuje kada se u Beograd bude vratio gradski prevoz. Preporuka će biti i da se izbegavaju svi bliži kontakti sa vozačem, kaže za Nova.rs epidemiolog Predrag Kon.\nTu su, kako kaže Kon prelazne mere na koje bi, prema njegovom mišljenju, trebalo da se priviknemo Ipak, ostali smo bez preciznijeg odgovora na pitanje kada bi prevoz u glavnom gradu mogao da bude normalizovan. Sve zavisi od procene epidemiološke situacije.\n“Ukupno gledano, neće biti baš savet da se masovno koristi gradski saobraćaj, trebalo bi izbegavati da bude prepuno. Da li će to moći da se realizuje, to prepuštam gradskim vlastima”, kaže Kon.\nPostepeno vraćanje prevoza\nPredsednik Skupštine grada Nikola Nikodijević izjavio je da gradski prevoz ne može odjednom da bude vraćen u normalno funkcionisanje, već će se čitav proces odvijati po fazama.\n“Trenutno na terenu u svakom autobusu imamo kontrolore koji prate razvoj situacije i izveštavaju. Kada se bude javila potreba za povećanjem broja autobusa i broja polazaka, spremni smo da napravimo promene u hodu u roku od nekoliko sati. To se odnosi na povećavanje broja vozila na postojećim linijama, ali i uvođenje novih linija ukoliko bude postojala potreba. Sve će biti rađeno parcijalno jer još uvek ne radi čitava privreda, zanatske radnje, ugostiteljski objekti… Privredna aktivnost je uveliko smanjena i dok god ne bude postojala realna potreba, gradski prevoz neće biti u potpunosti normalizovan”, izjavio je Nikodijević za TV Prva, a prenosi Beoinfo.\ngradski prevozkoronavirusPredrag Kon


U SEUŠ obilježen Evropski dan borbe protiv trgovine ljudima\nAutor:\t- 19.10.2021, 09:41 Obrazovanje\nObilježavanje 18.oktobra- Evropskog dana borbe protiv trgovine ljudima u JU Srednjoj ekonomsko-ugostiteljskoj školi obavljeno je kroz više međusobno povezanih aktivnosti.\n“Shodno preporuci Ministarstva prosvjete, nauke, kulture i sporta, koja je osmišljena u saradnji sa Ministarstvom unutrašnjih poslova, realizaciji školskih časova posvećenih ovoj temi prethodila je distribucija odgovarajućeg informativnog sadržaja. Nastavnom osoblju i učenicima je putem komunikacionih grupa na Viberu proslijeđen i poster koji je u okviru ove kampanje izrađen sa porukama koje su i prevedene na naš, albanski, engleski i ruski jezik, kao i prilagođeni tekst Sarajevske deklaracije koja je usvojena na Mediteranskoj konferenciji Crvenog krsta i Crvenog polumjeseca. Svim učesnicima ove svojevrsne on line edukacije preporučeno je dalje distribuiranje njenog sadržaja putem društvenih mreža, a prije svega ka mladima kao najranjivijoj kategoriji”, saopštio je koordinator aktivnosti, profesor Neđeljko Đurović.\nU saradnji sa Opštinskom organizacijom Crvenog krsta Bara, uz prethodnu distribuciju propagadnog materijala, realizovana je i jednosatna radionica pod nazivom „Razmisli prije nego pritisneš KLIK – Trgovina ljudima može biti i on line“.\n“Aktivistinje CK Marija Oluić i Jelena Đurović upoznali su 25 učenika sa svim aspektima ove protivpravne i tragične djelatnosti koja trenutno u svijetu ugrožava milione ljudskih života. Tokom ovog predavanja, nakon emitovanja nekoliko tematskih spotova, gospođa Oluić je u interakciji sa prisutnima istakla da svoju pažnju usmjere na sve potencijalno sumnjive situacije koje ih mogu dovesti do pozicije žrtve u trgovini ljudima, kao i da na takve opasnosti neprestano ukazuju svojim vršnjacima. Aktivistkinje Crvenog krsta istakle su i značaj kojeg volonterizam u okviru ove međunarodne humanitarne organizacije ima na suzbijanju ove opasne pojave”, naveo je Đurović.\nNeđeljko Đurović Srednja ekonomsko-ugostiteljska škola Evropski dan borbe protiv trgovine ljudima


Navijačima za nerede u Beton hali niže kazne nego učesnicima julskih protesta - Javni servis\nHapšenje nakon nereda u Beton hali; foto: N1 / Aleksandar Cvrkotić / CINS\nPiše: Teodora Ćurčić, Jovana Tomić, CINS\nPresude Prekršajnog suda koje smo analizirali pokazuju da je učesnicima nereda suđeno kao pojedincima iako se u nekim slučajevima navodi da su zatečeni u grupi, pa su na taj način potencijalno izbegli i zatvorske kazne. Advokat Ivan Ninić smatra da je reč o dvostrukim aršinima, direktnoj posledici neujednačene sudske prakse i loše kaznene politike koja ne važi isto za sve građane koji se nađu na sudskoj klupi.\n„Objektivno to zavisi od ponašanja samih vinovnika, odnosno okolnosti događaja, a pre svega od štetnih posledica koje su tom prilikom nastupile po imovinu ili život, odnosno po javni poredak što je, razume se, dosta kompleksnije za dokazivanje u krivičnom postupku“.S druge strane, dodaje, tretman i sudbina okrivljenih zavisi od ponašanja dežurnog javnog tužioca i same policije. Zato godinama unazad u istovetnim situacijama, pa čak i povodom istih događaja u sudskoj praksi imamo različit tretman huligana tako što nadležni prilikom pravne kvalifikacije i procesuiranja neka lica i grupe štiti i njihove postupke relativizuje, a neke najstrože goni, smatra Ninić.


Spavaće kapsule za komercijalna vozila – Xtim.rs\nSvako ko je imalo upoznat sa kamionskim transportom, naročito onim na dužim relacijama, svakako zna da je jedna od ključnih stvari za uspešno obavljenu turu uvek odmoran i koncentrisan vozač, sposoban da u svakom trenutku ovlada „mašinom“ koja mu je poverena.\nA da bi vozač bio odmoran, neophodno je obezbediti mu uslove za to, odnosno obezbediti mu prostor gde će moći da se odmori i, ono što je izuzetno bitno kod kamiona preko 3,5 tona nosivosti na dužim relacijama, da prespava kada mu po propisima, istekne vreme predviđeno za vožnju.\nUkoliko kamioni već nisu opremljeni kabinom koja poseduje prostor za odmor, odnosno krevet za spavanje, jedno od rešenja jesu hoteli i moteli. No, imajući u vidu cenu prenoćišta, oni baš i nisu isplativa solucija, i koriste se baš u krajnjoj nuždi.\nZato se kao idealna alternativa nameću tzv. spavaće kapsule (sleeper pods) koje je moguće ugraditi na vozila koja serijski ne dolaze sa prostorom predviđenim za odmor i tako vozaču pružiti prostor za odmor i spavanje, kako bi, kada dođe vreme za vožnju, bio uvek odmoran za volanom.\nKompanija X-Tim Logistic iz Bačke Topole, pored toga što se bavi domaćim i međunarodnim transportom, kao i prodajom i servisiranjem vozila marke Isuzu, na domaćem tržištu zastupa i kvalitetne spavaće kapsule Balu i Csani, namenjene različtitim vrstama komercijalnih vozila koje je nedavno predstavila na Truck Business Fair 2018 u Beogradu, održanom u okviru 18. godišnje skupštine Poslovnog udruženja Međunarodni transport (PUMED).\nOsnovni model jeste Balu Kombi, koji je namenjen vozilima bruto nosivosti do 3,5 tona, a obuhvata šasije na bazi kombi vozila kao što su Renault Master, FIAT Ducato, Peugeot Boxer, Mercedes Sprinter, itd. Težina Balu Kombi je 55 kilograma, a dimenzije spavaćeg prostora 2 m x 1 m. Proizvod poseduje TÜV sertifikat, a cena ove spavaće kapsule sa ugradnjom iznosi 1900 evra + PDV.\nVerzija namenjena većim vozilima, nosivosti od 7,5 do 18 tona bruto, jeste Balu Cargo, mase 80 kilograma, koji je namenjen kamionima kao što su IVECO Euro Cargo, Mercedes Atego, itd. Dimenzije spavaćeg prostora su 2,1 m x 1,3 m dok je visina kapsule 1,2 metra. Balu Cargo poseduje TÜV serfitikat, a cena sa ugradnjom iznosi 2150 evra + PDV.\nTreći model jeste Csani Master – proizvod mase 120 kilograma, napravljen specijalno za Renault Master, koji produžava standardnu kabinu i omogućava ugradnju dva ležaja iza vozača, dimenzija 2m x 0,6 m. Csani Master takođe poseduje TÜV serfitikat, a cena ove spavaće kapsule sa ugradnjom iznosi 3300 evra + PDV.\nKada već spominjemo ugradnju, treba reći da je ona uračunata u cenu, a podrazumeva ugradnju u servisu kompanije X-Tim Logistic dok je uz doplatu, moguće izvršiti ugradnju i u objektu naručioca. Sama montaža zahteva jedan dan, plus period sušenja koji ne bi smeo da bude kraći od pet sati.\nViše informacijama o pomenutim spavaćim kapsulama možete dobiti na 024 713 200 ili xtimlogistic@gmail.com.


Svečano otvaranje manifestacije „ARLEMM 2021.“ – Čupava Keleraba\nSa velikim zadovoljstvom Vas pozivamo na svečano otvaranje manifestacije ARLEMM\nu subotu, 17. jula u 20.30 sati na Gradskom trgu u Arilju\nDvanaesti po redu ARLEMM biće otvoren u Arilju, u subotu 17. jula, od 20.30 časova, gala koncertom Stefana Milenkovića i orkestra Kamerata Akademika. Na programu će biti srpska premijera Karmine Burane Karla Orfa, u aranžmanu Ane Krstajić, posle čega sledi nastup benda Manivi i otvaranje izložbe ARLEMM umetnički karavan.\nNa Svečanom otvaranju prisutnima će se obratiti predstavnici organizatora, najavljujući bogat program ovog leta u Arilju. Tokom dve nedelje trajanja festivala slušaćemo Anu Ćurčin, Katarinu Pejak, Balkanopolis sa Slobodanom Trkuljom, Ortodoks Kelts i mnoge druge.\nMuzikaAna Ćurčin, Arilje, ARLEMM, ARLEMM 2021, Balkanopolis, kultura, muzika, najava, Ortodox Celts, Slobodan Trkulja, Stefan Milenković, vesti, vesti iz kulture, vesti iz muzike, vesti kultura, vesti muzika


Da li je Ćićarito dovoljan za trijumf protiv Mamuza? - Meridianbet Vesti\nLIga Šampiona Author:\tCentrala Bg - 17/10/2016\nDa li je Ćićarito dovoljan za trijumf protiv Mamuza?\nDa je Totenhem u subotu savladao Vest Bromvič, na putovanje u Nemačku bi otišao kao vodeći tim Premijer ligi. Ovako, ekipa iz Severnog Londona ima minimalni zaostatak iza Mančester Sitija i Arsenala (od ponedeljka uveče, možda i Liverpula), ali i status jedine neporažene ekipe u takmičenju.\nSa druge strane, Leverkuzen je posle sjajne pobede nad Dortmundom uoči pauze, takmičenje u Bundesligi nastavio porazom od Verdera, pa sada prilično zaostaje za mestima koja iz prvenstva Nemačke vode u Evropu.\nNajveća pretnja po odbranu gostiju će biti fudbaler koji ima iskustvo igranja u Premijer ligi, nekadašnji igrač Mančester Junajteda, Havijer Hernandez, strelac 5 bundesligaških golova, ali i jednog kojim je doneo bod svojoj ekipi na gostovanju u Monaku u okviru elitnog takmičenja.\nFinac Joel Pohjanpalo je dodao još 4 pogotka, što znači da su njih dvojica od 11 golova svoje ekipe u šampionatu Nemačke, odgovorni za 9! Čeka se još da proradi nekadašnji mladi reprezentativac Nemačke, Kevin Voland, koji uz Kalhanoglua i Julijana Branta, čini podršku za najefikasnijeg Ćićarita.\nLeverkuzen je na Baj Areni svakome težak protivnik, a zanimljivo je da je poslednji poraz u svim takmičenjima doživeo baš od Verdera početkom marta ove godine.\nTrener domaćih Rodžer Šmit ne može da računa na povređene Pohjanpala, Belarabija i Jurčenka.\nNi Ćićaritu ne bi trebalo da bude previše lako protiv Totenhema, mada će odbrana Mamuza biti itekako oslabljena ako ne bude igrao Tobi Aldervireld, koji je ključni igrač defanzivnog ”zida” od pet fudbalera koji praktikuje Maurisio Poketino.\nPogodak nekadašnjeg igrača Totenhema Nasera Čadlija za Vest Bromvič je bio tek četvrti koji su Mamuze primile od početka ove sezone Premijer lige!\nHari Kejn će propustiti susret, ali se njegovo odsustvo možda i neće osetiti s obzirom da ga je odlično zamenio inspirisani Korejanac Son.\nJedini takmičarski poraz koji je ove sezone Totenhem doživeo, došao je u susretu Lige šampiona sa Monakom, za koji neki analitičari pronalaze razloge u odigravanju susreta na Vembliju umesto na Vajt Hart Lejnu.\nPre skoro deset godina, rivali su imali do sada jedini duel, kada je Totenhem odneo pobedu sa Baj Arene golom koji je postigao Dimitar Berbatov.\nZajedno sa mečevima koje je odigrao u ovoj sezoni Lige šampiona, Leverkuzen je remizirao na četiri uzastopne utakmice u istom takmičenju. Da li će forma Ćićarita biti dovoljna za trijumf protiv Mamuza? U svakom slučaju, bar jedno poluvreme će biti odigrano bez pobednika.\nTags:Baj arena, Ćićarito, Leverkuzen, Liga šampiona, Maurisio Poketino, Son, Tobi Aldervireld, Totenhem\nAEK očajan u gostima, favoriti u problemu u Nemačkoj i Rumuniji\nPartizan drugi najbolji u Evropi, Javor i Čuka među najgorima


kameron manter - Dnevni list Danas\nPočetna » kameron manter\nPiše: Aleksandar Roknić 23. 9. 2019.\nDačić sa delegacijom Instituta East West o Zapadnom Balkanu\nMinistar spoljnih poslova Srbije Ivica Dačić razgovarao je danas u Beogradu sa delegacijom Instituta „East West“, koju je predvodio glavni izvršni direktor i predsednik Instituta i bivši ambasador Sjedinjenih Američkih Država u Srbiji Kameron Manter.\nNekadašnji ambasador SAD u Srbiji i predsednik Instituta „Istok-Zapad“ Kameron Manter saglasan je sa idejom da se u dijalog o Kosovu uključi više aktera i ističe da je neophodno fokusiranje na najvažnije probleme.\nUvek je dobro za lidere Amerike i Srbije da se susretnu i razmene mišljenja. Što se američke strane tiče, primetio sam dve poruke. Prvo, da Srbija treba da ubrza domaće reforme, koje će je učiniti snažnijim kandidatom za Evropske unije.\nPiše: Marija Stojanović 22. 8. 2019.\nKameron Manter: Podržavam dijalog vlasti i opozicije\nNa srpskom narodu je da odluči o unutrašnjim pitanjima srpske politike.\nPiše: M. Stojanović 3. 8. 2019.\nPiše: Marija Stojanović 2. 4. 2019.\nPiše: Miloš. D. Miljković 27. 3. 2019.\nKameron Manter: Nema tajnih pregovora o Kosovu\nPiše: Aleksandar Roknić 23. 10. 2018.\nManter: Stav SAD poznat 10 godina\nNekadašnji ambasador SAD u Beogradu i predsednik Instituta Istok – Zapad Kameron Manter izjavio je u Danu uživo N1 da je za Sjedinjene Američke Države najbolji potez za Srbiju i Kosovo međusobno priznanje.\nManter: Vučić i Tači umeju da razgovaraju, strah je preteran\nPostoji prilika za napredak u dijalogu Beograda i Prištine, i ako dve strane mogu da postignu napredak u konkretnim stvarima, stići će napredak i na širem planu, rekao je bivši ambasador SAD-a i predsednik Instituta Istok Zapad Kameron Manter.\nPiše: N1 25. 6. 2018.\nKameron Manter: Pregovarač iz senke\nDiplomatski izvori Danasa tvrde da su u Sjedinjenim Državama u toku pregovori o rešavanju kosovskog pitanja u kojima učestvuje i bivši američki ambasador u Srbiji Kameron Manter.\nPiše: Marija Stojanović 30. 3. 2018.\nKameron Manter: Istok-Zapad institut posvećen izgradnji poverenja\nBivši američki ambasador u Srbiji Kameron Manter izjavio je za Danas da je Istok-Zapad institut, čiji je predsednik, „posvećen izgradnji poverenja i iznalaženju rešenja“.


Bošnjačka stranka predlaže manjinsku vladu u Crnoj Gori\npredvodila bi je koalicija "crno na bijelo"\nPredsjednik Rafet Husović predvodio je delegaciju Bošnjačke stranke u današnjim razgovorima sa rukovodstvom Demokratske Crne Gore o aktuelnim političkim dešavanjima\n“Husović je kazao da se BS zalaže za manjinsku vladu, koju bi predvodile Demokrate, uz učešće koalicije “Crno na bijelo” i manjinskih partija. Ocijenjeno je da BS i Demokrate imaju dobru saradnju, koju će obje partije unaprijediti kroz jačanje odnosa i nastavak trasiranja evropskog i evroatlantskog puta Crne Gore”, navodi se u saopštenju BS.\n“Učesnici sastanka saglasili su se da će se saradnja ta dva politička subjekta nastaviti, bez obzira na buduće pozicioniranje BS. Prozapadni i proevrpski put Crne Gore i jačanje vladavine prava ostaju prioritet i u narednom periodu”, navodi se.\n#crna gora#bošnjačka stranka\nKrivokapić uzvraća udarac Abazoviću: Podnio sam inicijativu za smjenu


Sarajevo: Pregledano 40 škola - nisu nađene eksplozivne naprave - Glas Srpske\nSrna 25.05.2022 15:33\nSARAJEVO- Pripadnici Ministarstva unutrašnjih poslova /MUP/ Kantona Sarajevo pregledali su 40 škola u kojima nisu pronašli nikakvu eksplozivnu napravu, a pri kraju je i kontradiverzioni pregled Opštinskog suda u Sarajevu.\nRano jutros sarajevske škole su zaprimile dojave o postavljenim eksplozivnim napravama, a prijavljeno je da je bomba postavljena i u prostoriji Opštine Centar, gdje je i sjedište Vlade Kantona Sarajevo, kao i u zgradi Opštinskog suda.\nMinistar obrazovanja i odgoja Kantona Sarajevo Naida Hota-Muminović izjavila je da su stigle dojave da su bombe postavljene u 110 školskih ustanova, u svim osnovnim i nekim srednjim školama, zbog čega je bilo evakuisano 18.000 učenika.\nOna je rekla da se očekuje da Kontradiverzioni pregledi budu završeni danas i da će se već sutra normalizovati odvijanje nastave.\nPremijer Kantona Sarajevo Edin Forto rekao je na konferenciji za medije da policija radi svoj posao u punom kapacitetu uz saradnju drugih policijskih agencija.\nBez obzira što nije pronađena nijedna eksplozivna naprava, rekao je Forto, svaka prijetnja se uzima potpuno ozbiljno i tako će biti i u budućnosti, prenijeli su federalni mediji.


Šta je sve usvojeno danas u Skupštini : Nadlanu.com\nŠta je sve usvojeno danas u Skupštini\nObjavljeno 26. nov 2013. / 16:32:26\nNajpre su usvojene izmene Krivičnog zakonika Srbije, po kojima se krađa javnih uređaja i ugrožavanje železničkog saobraćaja od sada tretiraju kao krivična dela. Usvajanje izmena tog zakonika predložila je vladajuća Srpska napredna stranka.\nKrivično delo ugrožavanje javnog saobraćaja utvrđeno je, kako je naveo predlagač, zbog učestale pojave protivpravnog zaustavljanja železničkog saobraćaja.\nKao teška krađa tretiraće se krađa javnih uređaja za vodu, kanalizaciju, toplotu, gas, električnu energiju ili drugu energiju ili uređaje sistema javnog saobraćaja i veza. Predviđena je i zatvorska kazna od šest meseci do pet godina za svako uništavanje ili oštećenje javnog uređaja, kao i za prikrivanje javnih uređaja.\nNakon toga poslanici su izglasali Zakon o detektivskoj delatnosti i Zakon o privatnom obezbeđenju, kojim se prvi put reguliše ta oblast u kojoj, prema procenama, ima od 25.000 do 60.000 zaposlenih, a usvojen je i Zakon o privatnom obezbeđenju.\nZakonom se sprečava da detektivi, kao i oni koji se bave privatnim obezbeđenjem, koriste operativno-tehnička sredstava i metode koji su isključivo u nadležnosti državnih organa, precizira da je ministar zdravlja dužan da donese akt kojim se utvrđuje lista referentnih zdravstvenih ustanova koje izdaju uverenja o psihofizičkoj sposobnosti onih koji se bave privatnim obezbeđenjem.\nFizičko lice ne može dobiti licencu, ako ima položen stručni ispit kod nelicenciranih pravnih lica za obuku, a obuku za obavljanje poslova privatnog obezbeđenja, pored ovlašćenih pravnih i fizičkih lica, može da sprovodi i MUP.\nZakon je predvideo i da detektiv može da prikuplja i obrađuje podatke samo od onih koji na to dobrovoljno pristaju, a da je dužan da osobama od kojih prikuplja podatke, na njihov zahtev, pokaže detektivsku legitimaciju i ovlašćenje koje ima za obavljanje tog posla.\nPoslanici Skupštine usvojili su i Zakon o ostvarivanju prava na zdravstvenu zaštitu dece, trudnica i porodilja, kojima se omogućuje zdravstvena zaštita bez obzira na to da li su im overene zdravstvene knjižice.\nSEKS U FRIŽIDERU SUPERMARKETA - NIKAKO: Ovo su najbizarniji…\nPosebna zaštita dece, trudnica i porodilja predviđena je i Ustavom Srbije, a usvajanje zakona je korak dalje u obezbeđivanju tih prava.\nZakon će stupiti na snagu u kraćem roku nego što je to uobičajeno, a to je osam dana od dana objavljivanja u Službenom glasniku.\nTakođe, usvojene su i izmene zakona o javnim putevima koje će omogućiti državi da iznajmljuje zemljište za benzinske pumpe. Prilikom izgradnje novih puteva u planiranju i eksproprijaciji biće predviđena mesta za buduće benzinske stanice, a država će na licitacijama izdavati te lokacije naftnim kompanijama.\nDržava će u kontinuitetu dobijati naknadu od iznajmljivanja zemljišta koja će moći da se koristi za održavanje puteva, a moći će i da kotroliše tačke gde se nalaze benzinske pumpe, čime će se povećati bezbednost.\nUsvojen je i Zakona o bezbednosti i interoperabilnosti železnice koji predviđa čitav niz mera iz oblasti bezbednosti u skladu sa evropskim direktivama iz oblasti bezbednosti u železničkom saobraćaju. Poslove iz oblasti bezbednosti obavljaće postojeća Direkcija za železnice koja obavlja poslove regulatornog tela i tela za licenciranje na železnicama.\nSkupština je usvojila i izmene Zakona o pomorskoj plovidbi koje, prema rečima predlagača, treba da unaprede i prava i zaštitu pomoraca, a najvažnija promena je uvodjenje licenciranja agencija koje posreduju u zapošljavanju pomoraca. Agencije će morati da imaju sklopljenje ugvore sa pomorskim\nkompanijama, proviziju će naplaćivati od kompanija a ne od pomoraca i pomorci će morati da imaju plaćeno osiguranje.